**ZMLUVA O POSKYTOVANÍ SLUŽIEB**

na predmet obstarávania

**„Činnosť stavebného dozoru pre projekt - Modernizácia električkových tratí - Ružinovská radiála“**

uzavretá podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej tiež len „**Zmluva**“)

medzi zmluvnými stranami:

**Objednávateľ:**

názov: **Hlavné mesto Slovenskej republiky Bratislava**

sídlo: Primaciálne námestie 1, 814 99 Bratislava

zastúpenie: Ing. arch. Matúš Vallo, primátor

IČO: 00 603 481

DIČ: 2020372596

IČ DPH: SK2020372596

bankové spojenie: Slovenská sporiteľňa, a. s.

číslo účtu (IBAN): SK51 0900 0000 0050 4229 4601

Telefón: 02/59 356 268, 02/59 356 467

E-mail: sekciavystavby@bratislava.sk

(ďalej len „**Objednávateľ**“)

a

**Dodávateľ**:

názov:

sídlo:

štatutárny zástupcovia:

IČO:

DIČ:

IČ DPH:

bankové spojenie:

číslo účtu (IBAN):

zápis v OR:

telefón:

e-mail:

(ďalej len „**STD**“)

(Objednávateľ a STD ďalej spolu aj ako „**Zmluvné strany**“)

**PREAMBULA**

1. Objednávateľ má záujem realizovať dielo „*Modernizácia električkových tratí - Ružinovská radiála*“ (ďalej aj „**Dielo**“).
2. Objednávateľ má záujem realizovať Dielo na základe zmluvy o dielo uzatvorenej so zhotoviteľom, ktorá sa bude riadiť zmluvnými podmienkami pre technologické zariadenie a projektovanie – realizáciu, pre elektrotechnické a strojno-technologické diela a pre stavebné a inžinierske diela projektované zhotoviteľom (Žltá kniha, prvé vydanie 1999, vydané Medzinárodnou organizáciou konzultačných inžinierov FIDIC, slovenský preklad, SACE 2008)(ďalej len „**Zmluva o dielo**“ a „**FIDIC VZP**“).
3. Objednávateľ má záujem, aby STD v súvislosti s realizáciou Diela zabezpečil a poskytol Objednávateľovi služby stavebného dozoru, technického dozoru investora v rozsahu uvedenom v tejto Zmluve (ďalej spoločne len „**Služby**“, prípadne akákoľvek Služba osobitne len „**Služba**“).
4. Táto Zmluva sa uzatvára ako výsledok použitia postupu podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako **„ZVO“**).
5. Zmluvné strany berú na vedomie, že realizácia Služieb STD bude spolufinancovaná z nenávratného finančného príspevku (ďalej len „**NFP**“), ktorého podmienky čerpania budú upravené v osobitnej Zmluve o poskytnutí nenávratného finančného príspevku, uzatvorenej medzi Objednávateľom a poskytovateľom NFP, v rámci Programu Slovensko 2021 – 2027 (ďalej len „**Zmluva o NFP**“).
6. Zmluvné strany berú na vedomie, že Objednávateľ je oprávnený odstúpiť od tejto Zmluvy v prípade, ak v lehote deviatich (9) mesiacov od uzavretia tejto Zmluvy nedôjde z akéhokoľvek dôvodu k uzavretiu Zmluvy o NFP, a to bez nároku STD na náhradu škody vrátane ušlého zisku.
7. Zmluvné strany berú na vedomie, že táto Zmluva sa uzatvára s odkladacou podmienkou jej účinnosti, ktorou je doručenie výzvy na plnenie podľa bodu 4.2 čl. 4 tejto Zmluvy. Právne následky spojené s dojednaním odkladacej podmienky účinnosti tejto Zmluvy sú bližšie uvedené v bode 27.2 čl. 27 tejto Zmluvy.
8. **Predmet Zmluvy, Definície a interpretácia Zmluvy**
   1. Predmetom tejto Zmluvy je záväzok STD za podmienok uvedených v tejto Zmluve poskytovať Služby a záväzok Objednávateľa zaplatiť STD za Služby zmluvnú cenu, a to vo výške a spôsobom dohodnutým v tejto Zmluve.
   2. Definície pojmov použitých v tejto Zmluve sú uvedené v bode 1.3 Opisu predmetu zákazky, ktorý je Prílohou č. 1 k tejto Zmluve.
   3. V prípade vzniku akéhokoľvek rozporu pri slovnom alebo logickom výklade a aplikácií tejto Zmluvy sa použije nasledovné zostupné poradie prednosti a dôležitosti týchto písomností alebo právnych úkonov: (i) táto Zmluva, (ii) Príloha č. 1 Zmluvy, (iii) Príloha č. 2 Zmluvy, a (iv) Príloha č. 3 Zmluvy.
   4. Dodatky a prílohy ku ktorémukoľvek dokumentu (Prílohe) Zmluvy budú mať rovnaké poradie záväznosti ako dokumenty, ktoré upravujú.
   5. V Zmluve:
      1. slová v jednom gramatickom rode označujú všetky rody;
      2. slová v jednotnom čísle označujú tiež množné číslo a slová v množnom čísle označujú tiež jednotné číslo;
      3. ustanovenia obsahujúce slovo „súhlasiť“, „odsúhlasené“ alebo „dohoda“ vyžadujú, aby táto dohoda bola zaznamenaná písomne;
      4. „písaný“ alebo „v písomnej forme“ alebo „písomne“ znamená písané ručne, písacím strojom, vytlačené alebo zhotovené elektronicky, výsledkom čoho je trvalý záznam;
      5. nadpisy článkov v tejto Zmluve sa nebudú brať do úvahy pri interpretácii tejto Zmluvy;
      6. uvedené všeobecne záväzné právne predpisy sú predpisy platné ku dňu vyhlásenia obstarávania Služieb poskytovaných touto Zmluvou;
      7. odkaz na akýkoľvek dokument, právny predpis je odkaz na dokument, vrátane jeho každej následnej zmeny, ak bol počas Lehoty poskytovania Služieb zmenený;
      8. v súlade s touto Zmluvou alebo na jej základe alebo podľa tejto Zmluvy znamená, že Služby sú poskytnuté aj v súlade so Zmluvou o dielo, Požiadavkami Objednávateľa v Zmluve o dielo, pokynmi STD podľa podčlánku 3.3 FIDIC VZP a pokynmi STD podľa podčlánku 13.1 FIDIC VZP (Objednávateľ si ponecháva právo požiadať STD o realizáciu pokynu v rámci kompetencie STD podľa FIDIC VZP, avšak STD je povinný danú požiadavku starostlivo zvážiť), podmienkami Stavebného povolenia, podmienkami Súvisiacich povolení, podmienkami vo Vyjadreniach a stanoviskách, podmienkami Dokumentácie Diela, podmienkami ohľadne Diela stanovenými príslušnými orgánmi VS po Základnom dátume a pokynmi Objednávateľa.
9. **Služby**
   1. STD je povinný poskytnúť Objednávateľovi Služby v súlade so všeobecne záväznými právnymi predpismi, s odbornou starostlivosťou, v súlade s príslušnými technickými normami Slovenskej republiky uvedenými v OPZ, v Požiadavkách Objednávateľa Zmluvy o dielo, v Zmluve o dielo a v súlade s touto Zmluvou. STD je povinný priebežne kontrolovať súlad jeho poskytovaných Služieb s touto Zmluvou.
   2. Obsah a jednotlivé druhy Služieb sú uvedené v Prílohe č. 1 tejto Zmluvy.
   3. STD povinný poskytnúť aj zmeny Služieb (rozšírenie (naviac práce) alebo zúženie (menej práce) rozsahu Služieb výslovne stanoveného v tejto Zmluve) požadovaných Objednávateľom, pričom sa má za to, že účelom Služieb je riadne a starostlivé plnenie úloh STD smerujúcich k riadnemu zhotoveniu, prevzatiu zhotoveného Diela a vysporiadaniu záväzkov medzi Objednávateľom a Zhotoviteľom z realizácie Diela.
   4. Pre zamedzenie pochybností, Služby pozostávajú z
      1. činnosti Personálu STD, a
      2. vykonania diela (poskytnutia plnení), najmä zhotovenia dokumentácie požadovanej Objednávateľom v tejto Zmluve alebo podľa nej.
   5. Služby sú poskytované prostredníctvom Personálu STD.
   6. Služby sú poskytované samostatne STD, alebo v súčinnosti s Objednávateľom, Projektantom Objednávateľa, alebo inou treťou osobou, ktorú označí Objednávateľ.
   7. Služby sú poskytované počas Doby poskytovania Služieb a jej predĺženia podľa tejto Zmluvy, pričom Doba poskytovania Služieb pozostáva z doby trvania Etapy 1 až 4 a ich zmien trvania.
   8. Podmienky poskytnutia Služieb, obsah a rozsah záväzkov, ktoré je STD povinný vykonať v rámci tejto Zmluvy, vyplýva okrem ustanovení tohto článku Zmluvy, aj z Príloh ako aj z ostatných ustanovení tejto Zmluvy.
10. **Zmluvná cena**
    1. Zmluvná cena je určená v Eur v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, v znení neskorších predpisov nasledovne:

**Celková zmluvná cena bez DPH: xxx**

**Sadzba DPH vo výške 20%: xxx**

**Celková zmluvná cena vrátane DPH celkom: xxx (slovom: xxx).**

(ďalej len „**Celková zmluvná cena**“).

* 1. Zmluvné strany sa dohodli, že Celková zmluvná cena podľa tejto Zmluvy predstavuje súčet Zmluvnej ceny za Etapu 1, zmluvnej ceny za Etapu 2, Zmluvnej ceny za Etapu 3, a Zmluvnej ceny za Etapu 4 a ceny akejkoľvek Zmeny. Celková zmluvná cena je Zmluvnými stranami dohodnutá ako pevná výška zmluvnej ceny v súlade s § 546 ods. 1 Obchodného zákonníka, ktorá môže byť upravená výlučne v súlade s touto Zmluvou alebo podľa ZVO. Aplikácia ustanovení ohľadom ceny diela v § 547 a nasl. Obchodného zákonníka je vylúčená, pričom
     1. cena za poskytnutie Služby počas Etapy 1 je nasledovná:

Zmluvná cena bez DPH: xxx

Sadzba DPH vo výške 20%: xxx

Zmluvná cena vrátane DPH celkom: xxx (slovom: xxx)

(ďalej len „**Zmluvná cena za Etapu č. 1**“).

* + 1. cena za poskytnutie Služby počas Etapy 2 je nasledovná:

Zmluvná cena bez DPH: xxx

Sadzba DPH vo výške 20%: xxx

Zmluvná cena vrátane DPH celkom: xxx (slovom: xxx)

(ďalej len „**Zmluvná cena za Etapu č. 2**“).

* + 1. cena za poskytnutie Služby počas Etapy 3 je nasledovná:

Zmluvná cena bez DPH: xxx

Sadzba DPH vo výške 20%: xxx

Zmluvná cena vrátane DPH celkom: xxx (slovom: xxx)

(ďalej len „**Zmluvná cena za Etapu č. 3**“).

* + 1. cena za poskytnutie Služby počas Etapy 4 je nasledovná:

Zmluvná cena bez DPH: xxx

Sadzba DPH vo výške 20%: xxx

Zmluvná cena vrátane DPH celkom: xxx (slovom: xxx)

(ďalej len „**Zmluvná cena za Etapu č. 4**“).

* 1. STD bude Celková zmluvná cena alebo akákoľvek jej časť, na ktorej úhradu mu vznikne podľa tejto Zmluvy nárok uhradená spôsobom uvedeným v tejto Zmluve.
  2. STD vyhlasuje, že Celková zmluvná cena pokrýva všetky náklady na poskytnutie Služieb v rozsahu a kvalite podľa tejto Zmluvy, najmä, nie však výlučne, vrátane zohľadnenia všetkých informácií a výsledkov analýz možných rizík, ktoré mal STD k dispozícii pred uzatvorením tejto Zmluvy. STD tiež vyhlasuje, že paušálne denné sadzby Personálu STD počas príslušných Etáp zahŕňajú okrem nákladov na mzdy (odmenu ak ide o SZČO alebo subdodávateľa) aj najmä, nie však výlučne:
     1. administratívne náklady spojené s poskytnutím Služieb prostredníctvom kvalifikovaného odborného personálu, ako sú napríklad náklady na vyslanie/služobnú cestu, náklady na dopravu do miesta poskytnutia Služby, ubytovanie, dávky, diéty a iné náklady spojené s pracovným pomerom, ktoré STD kvalifikovanému odbornému personálu uzná,
     2. úhradu akýchkoľvek výdavkov na komunikáciu (telefón, fax, e-mail, internet, atď.),
     3. akékoľvek náklady vzniknuté tlačou, reprodukciou dokumentov,
     4. akékoľvek náklady na tlmočenie a preklady (ak sú potrebné),
     5. náklady na potrebné priestory, vybavenie a zariadenie, najmä dostatočné administratívne a kancelárske priestory a vybavenie vrátane kancelárskeho zariadenia (počítače, potrebný software, tlačiarne, kopírovacie stroje, telefónny aparát, atď.) pre efektívne poskytnutie Služieb,
     6. obstarávateľskú maržu pokrývajúcu subdodávky a réžiu STD, zisk, podporné činnosti STD, náklady manažmentu STD, podporného personálu STD a pod. (napr. sekretárka, asistentka, fakturant, ekonóm, prekladateľ, tlmočník, IT špecialista, daňový poradca, právnik, štatutár, manažér a pod.),
     7. všetky prostriedky a technické zariadenia potrebné na plnenie Zmluvy (napr. hardware, software, geodetická technika, vybavenie laboratória, skúšobne pre deštruktívne a nedeštruktívne skúšky stavebných konštrukcií v zmysle platných technických noriem, ako aj ďalšie vybavenie potrebné na poskytnutie služby),
     8. náklady na skúšky a školenia, certifikáty,
     9. náklady na vystavenie bankových záruk, na poistenie
     10. ostatné náklady spojené s plnením tejto Zmluvy.
  3. Celková zmluvná cena alebo jej časť bude upravená v prípade zmeny
     1. sadzby DPH v zmysle príslušného právneho predpisu, pričom Zmluvná cena sa v takom prípade upraví primerane zmene sadzby DPH,
     2. všeobecne záväzného právneho predpisu po uzatvorení Zmluvy majúceho dopad na Celkovú zmluvnú cenu a Dobu poskytovania Služieb bez zavinenia STD.
  4. Špecifikácia Celkovej zmluvnej ceny je uvedená v Prílohe č. 3 tejto Zmluvy.
  5. Požadované nasadenie Personálu STD je uvedené v Prílohe č. 3 tejto Zmluvy a je určené Objednávateľom ako minimálne, teda STD nesmie v jednotlivých Etapách realizovať menší počet dní nasadenia Personálu STD ako vyplýva z Prílohy č. 3 tejto Zmluvy. Porušenie tohto záväzku, a to za každého člena Personálu STD osobitne a za každý deň, podlieha zmluvnej pokute podľa bodu 20.1 písm. b) tejto Zmluvy. Táto podmienka sa nevzťahuje na Etapu č. 1.
  6. STD je povinný poskytnúť požadovaný rozsah a obsah Služieb v každej Etape aj keby nasadenie zo strany STD v skutočnosti bolo vyššie ako STD pôvodne predpokladal a navrhol v ponuke a dohodol v tejto Zmluve.
  7. Objednávateľom žiadané minimálne nasadenie Personálu STD podľa Prílohy č. 3 tejto Zmluvy taktiež nemá vplyv na požadovanú prítomnosť Personálu STD na Stavenisku počas trvania Zmluvy. Požiadavky na prítomnosť sú uvedené v čl. 8 Prílohy č. 1 tejto Zmluvy.
  8. Pre vylúčenie akýchkoľvek pochybností platí, že na účely určenia výšky zmluvnej pokuty uplatnenej podľa ktoréhokoľvek článku tejto Zmluvy alebo iného nároku Objednávateľa sa za Celkovú zmluvnú cenu považuje Celková zmluvná cena s DPH.

1. **Čas a miesto poskytovania Služieb**
   1. STD bude poskytovať Služby počas Doby poskytovania Služieb, ktorej trvanie môže byť predĺžené v súlade s touto Zmluvou.
   2. STD sa zaväzuje začať poskytovať Služby najneskôr v deň uvedený v písomnej výzve Objednávateľa (ďalej len „**písomná výzva**“). Objednávateľ sa zaväzuje doručiť STD písomnú výzvu najmenej 10 dní pred dňom začatia poskytovania Služieb. STD podpisom tejto Zmluvy vyhlasuje, že tu uvedená doba je dostatočná na mobilizáciu Personálu STD.
   3. STD sa zároveň zaväzuje, že až do obdržania písomnej výzvy nebude vykonávať žiadne činnosti a úkony spojené s realizáciou predmetu Služieb podľa tejto Zmluvy a nebude obstarávať žiadne veci a Personál STD, ktoré sú potrebné na plnenie podľa tejto Zmluvy; v opačnom prípade Objednávateľ nezodpovedá za žiadnu prípadnú škodu, ktorá STD vznikne v tejto súvislosti.
   4. STD bude poskytovať Služby podľa Etáp definovaných v Prílohe č. 1 tejto Zmluvy. Detailné časové a vecné vymedzenie jednotlivých etáp je uvedené v Prílohe č. 1 tejto Zmluvy.
   5. STD je povinný poskytovať Služby v zmysle tejto Zmluvy až do Doby poskytovania Služieb, t.j. do ukončenia Etapy 4, čo pre účely tejto Zmluvy znamená, že sú splnené kumulatívne tieto podmienky:
   6. vydanie Záverečného platobného potvrdenia, a
   7. schválenie Záverečnej správy vystavenej STD Objednávateľom.
   8. Služby sa budú poskytovať v závislosti od ich povahy na Stavenisku, v sídle Objednávateľa a na miestach podľa činností uvedených v tejto Zmluve, alebo podľa pokynov Objednávateľa. Podrobnosti ohľadom miesta poskytovania Služieb sú uvedené v Prílohe č. 1 k tejto Zmluve.
2. **Fakturačné a platobné podmienky**
   1. STD sa zaväzuje v lehote 14 kalendárnych dní odo dňa nadobudnutia účinnosti tejto Zmluvy zaslať príslušnou bankou, pobočkou zahraničnej banky alebo zahraničnou bankou (ďalej len „**banka**“) potvrdenú finančnú identifikáciu, ktorá bude obsahovať údaje o majiteľovi účtu (názov, adresa, krajina, IČO, IČ DPH) ako aj údaje o banke (názov, adresa, krajina, kód banky, číslo účtu, IBAN a SWIFT kód). Ak sa STD rozhodne zmeniť číslo účtu, identifikáciu nového účtu, v prospech ktorého sa budú pripisovať všetky platby, ktoré je Objednávateľ podľa tejto Zmluvy alebo v súvislosti s jej plnením povinný hradiť STD, je povinný oznámiť Objednávateľovi bezodkladne, najneskôr však do 14 kalendárnych dní odo dňa zmeny účtu v písomnej podobe.
   2. Objednávateľ sa zaväzuje Celkovú zmluvnú cenu uhrádzať na základe čiastkových úhrad podľa faktúr vystavených STD za každý kalendárny mesiac (ak nie je dohodnuté inak ohľadom príslušných Služieb) v súlade s touto Zmluvou a doručených do sídla Objednávateľa (ďalej aj „**fakturačné obdobie**“).
   3. Pre účely fakturácie za Etapu č. 2, Etapu č. 3 a Etapu č. 4 sa Zmluvné strany dohodli, že Zmluvná cena za uvedené Etapy bude uhrádzaná na základe predložených faktúr vystavených STD formou pravidelných paušálnych mesačných platieb, pričom platí, že
   4. počas Etapy č. 2 vystaví STD každý mesiac faktúru vo výške 1/30 Zmluvnej ceny za Etapu č. 2,
   5. počas Etapy 3 vystaví STD každý mesiac faktúru vo výške 1/12 Zmluvnej ceny za Etapu č. 3,
   6. počas Etapy 4 vystaví STD každý mesiac faktúru vo výške 1/4 Zmluvnej ceny za Etapu č. 4,

a to všetko za platobných podmienok dohodnutých v tomto článku Zmluvy. Bez ohľadu na dohodnutú paušálnu platbu je STD povinný predložiť Objednávateľovi Súpis prác Personálu STD podľa bodu 5.5 tejto Zmluvy (ďalej len „**Súpis prác**“) za účelom evidencie a kontroly prítomnosti členov Personálu STD a nasadenia Personálu STD. Pokiaľ STD poruší podmienky nasadenia Personálu STD a podmienky prítomnosti členov Personálu STD podľa článku 8 Prílohy č. 1 tejto Zmluvy, je Objednávateľ oprávnený uplatniť za každé porušenie konkrétneho člena Personálu STD za každý deň neprítomnosti zmluvnú pokutu podľa bodu 20.1 písm. b) tejto Zmluvy, a to aj opakovane.

* 1. Pre účely fakturácie za Etapu č. 1 bude STD povinný predložiť Súpis prác ohľadom poskytovania príslušných Služieb príslušným Personálom STD na mesačnej báze so stručným súhrnným popisom vykonaných činností a iné dokumenty požadované Objednávateľom, definované v Prílohe č. 1 tejto Zmluvy, alebo počas Zmluvy pokynom Objednávateľa. STD je oprávnený fakturovať výlučne čiastky zodpovedajúce skutočne odpracovaným plneniam Personálu STD podľa tejto Zmluvy a podmienok uvedených v Prílohe č. 3 tejto Zmluvy. STD vznikne nárok na vyfakturovanie a úhradu príslušnej Zmluvnej ceny za Etapu č. 1 za poskytovanie Služieb prostredníctvom konkrétneho Personálu STD / Subdodávateľa STD iba, ak v príslušný mesiac táto konkrétna osoba preukázateľne odpracovala pri poskytovaní Služieb uvedený počet dní. V prípade potreby predĺženia Etapy č. 1 sa aplikuje postup pri Zmene Zmluvy podľa čl. 11 tejto Zmluvy a STD je oprávnený fakturovať výlučne čiastky zodpovedajúce skutočne odpracovaným plneniam Personálu STD na základe požiadavky Objednávateľa a v denných sadzbách uvedených v Prílohe č. 3 tejto Zmluvy pre danú etapu.
  2. Súpis prác obsahuje (ak sa Zmluvné strany nedohodnú inak) najmä:
  3. meno, priezvisko a funkciu Personálu STD / subdodávateľa STD, prostredníctvom ktorého sa poskytovala príslušná Služba;
  4. meno a priezvisko, počet dní poskytovania príslušných Služieb a dennú sadzbu príslušného Personálu STD / subdodávateľa STD;
  5. popis vykonávaných činnosti Personálu STD / subdodávateľa STD pri poskytovaní Služby počas príslušného dňa;
  6. iné dokumenty požadované Objednávateľom definované v tejto Zmluve, Prílohe č. 1 alebo pokyne Objednávateľa;
  7. celkovú cenu príslušných Služieb poskytnutú prostredníctvom konkrétneho Personálu STD / subdodávateľa STD za fakturačné obdobie;
  8. vlastnoručný podpis Personálu STD / subdodávateľa STD a zároveň aj osoby, resp. osôb oprávnených konať v mene STD, ktorými sa potvrdzuje úplnosť, pravdivosť a správnosť vyššie uvedených údajov.
  9. Zmluvné strany sa dohodli, že v prípade dosiahnutia fakturácie Zmluvnej ceny pre Etapu 2, 3, a 4 bude STD povinný dokončiť všetky jeho záväzky zo Zmluvy vyžadované pre dokončenie Etapy 2, 3, a 4 bez úhrady. Zmluvné strany sa môžu dohodnúť aj inak ako v predchádzajúcej vete, ak nenastane Zmena alebo je to predpokladané touto Zmluvou.
  10. V mesiacoch január až november je STD oprávnený vystaviť a doručiť faktúru do 15-teho dňa mesiaca nasledujúceho po mesiaci, v ktorom STD poskytoval Služby a v mesiaci december je STD oprávnený vystaviť a doručiť faktúru do 10-teho dňa mesiaca nasledujúceho po mesiaci, v ktorom STD poskytoval Služby, a to v písomnej forme v 2 rovnopisoch a taktiež v elektronickej forme vo formáte MS Excel a pdf.
  11. Peňažný záväzok sa na účely tejto Zmluvy považuje za splnený dňom, v ktorom bola príslušná suma odpísaná z bankového účtu povinnej Zmluvnej strany.
  12. Zmluvné strany sa dohodli, že zálohové platby alebo akékoľvek iné platby vopred poskytne Objednávateľ STD iba po predchádzajúcej písomnej dohode, resp. výlučne v prípade, ak s tým Objednávateľ vopred vyjadrí písomný súhlas, za podmienok uvedených v VZPP.
  13. Faktúry musia obsahovať náležitosti podľa zákona č. 222/2004 Z. z o dani z pridanej hodnoty v znení neskorších predpisov a prílohy uvedené v tomto článku Zmluvy. Ak ich faktúra nebude obsahovať, alebo ak faktúra bude obsahovať neúplné, nesprávne alebo nepravdivé údaje, Objednávateľ je oprávnený takúto faktúru vrátiť spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doručenia faktúry, ktorá obsahuje úplné, správne a pravdivé údaje, a ktorej údaje sa zhodujú s údajmi uvedenými v príslušných prílohách, do sídla Objednávateľa. Rovnaký postup podľa tohto bodu sa uplatní aj v prípade, ak prílohy faktúry nezodpovedajú požiadavkám na ich vecnú a formálnu správnosť, stanovenú touto Zmluvou. Nárok Objednávateľa na postup podľa tohto bodu nie je dotknutý ani po schválení mesačnej správy SD, správy SD vyhotovenej po splnení predmetu prípadného dodatku k Zmluve a/alebo záverečnej správy SD.
  14. Lehota splatnosti faktúry je 60 kalendárnych dní odo dňa splnenia náležitostí stanovených touto Zmluvou. Po uplynutí lehoty splatnosti faktúry má STD nárok na zaplatenie úroku z omeškania vo výške 0,05 % z dlžnej sumy za každý deň omeškania.
  15. Zmluvné strany sa dohodli a Objednávateľ súhlasí, aby STD v zmysle § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov účtoval Zmluvnú cenu resp. iný nárok podľa tejto Zmluvy elektronickou faktúrou a STD bude vystavovať a zasielať Objednávateľovi elektronickú faktúru na zaplatenie Ceny za dielo alebo iných nárokov podľa tejto Zmluvy. Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v papierovej forme a riadnym daňovým dokladom. Pre vylúčenie pochybnosti platí, že STD nie je povinný elektronickú faktúru podpísať zaručeným elektronickým podpisom podľa osobitného predpisu. V prípade zasielania elektronickej faktúry STD nebude zasielať Objednávateľovi v papierovej podobe ani prílohy, ktoré sú súčasťou elektronickej faktúry. STD bude doručovať Objednávateľovi elektronickú faktúru formou elektronickej pošty, a to na určenú e-mailovú adresu: efaktura@bratislava.sk, resp. inú e-mailovú adresu neskôr písomne oznámenú STD najmenej 5 pracovných dni pred účinnosťou tejto zmeny, ako dokument PDF (s príponou \*.pdf). Objednávateľ vyhlasuje, že má prístup k určenej e-mailovej adrese a že si je vedomý skutočnosti, že údaje sprístupnené mu v elektronickej faktúre doručenej mu na určenú e-mailovú adresu sú dôverné informácie, ktoré je každá Zmluvná strana povinná utajovať, okrem prípadov, v ktorých je ich sprístupnenie tretej osobe vyžadované platnými právnymi predpismi. Elektronická faktúra sa považuje za doručenú najneskôr v prvý pracovný deň nasledujúci po dni jej preukázateľného odoslania Objednávateľovi prostredníctvom elektronickej pošty na určenú e-mailovú adresu.

1. **Právo duševného vlastníctva**
   1. Ak je predmetom Služieb autorské dielo podľa zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“), STD udeľuje Objednávateľovi súhlas na používanie autorského diela v súlade s touto Zmluvou a Zmluvou o dielo. Objednávateľ je oprávnený autorské dielo voľne používať podľa vlastného uváženia, t. j. najmä ho rozmnožovať, spracúvať, modifikovať, upravovať, opravovať, zverejňovať, publikovať, a to sám alebo tiež prostredníctvom akýchkoľvek tretích osôb v akomkoľvek rozsahu. STD udeľuje týmto Objednávateľovi licenciu na autorské dielo v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k autorskému dielu podľa § 32 Autorského zákona. Táto licencia je udelená ako nevýhradná.
   2. Ak STD pri poskytnutí Služby použije autorské diela tretích osôb a/alebo ich časti, ku ktorým má autorské právo alebo akékoľvek iné právo duševného vlastníctva tretia osoba (ďalej len „**diela tretej osoby**“), STD vyhlasuje, že má právo uvedené diela tretej osoby alebo ich časti použiť. STD týmto udeľuje Objednávateľovi sublicenciu na diela tretej osoby podľa tohto bodu 6.2. Objednávateľ je oprávnený diela tretej osoby podľa tohto bodu 6.2 voľne používať podľa vlastného uváženia, t. j. najmä rozmnožovať, spracúvať, modifikovať, upravovať, opravovať, zverejňovať, publikovať, a to sám alebo tiež prostredníctvom akýchkoľvek tretích osôb, v akomkoľvek rozsahu. STD udeľuje týmto Objednávateľovi sublicenciu na diela tretej osoby podľa tohto bodu 6.2 v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k dielu tretej osoby podľa § 32 Autorského zákona. Táto sublicencia je udelená ako nevýhradná. STD vyhlasuje, že má právo udeliť sublicenciu na diela tretej osoby v rozsahu, v akom ju udelil Objednávateľovi. STD zodpovedá za škodu spôsobenú v dôsledku porušenia tohto ustanovenia dodať dielo bez oprávnenia ho použiť na daný účel.
   3. STD týmto súhlasí, že Objednávateľ je oprávnený udeliť akejkoľvek tretej osobe podľa vlastného uváženia sublicenciu na Dielo podľa bodu 6.1 tohto článku a/alebo na diela tretej osoby podľa bodu 6.2 tohto článku v rozsahu udelenej licencie/sublicencie podľa tohto článku. Objednávateľ je oprávnený tiež postúpiť udelenú licenciu podľa bodu 6.1 tohto článku a/alebo sublicenciu podľa bodu 6.2 tohto článku akejkoľvek tretej osobe podľa vlastného uváženia. Udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať STD o osobe postupníka. STD týmto vyhlasuje, že takéto použitie Diela a/alebo diela tretej osoby nie je porušením povinnosti mlčanlivosti podľa tejto Zmluvy.
   4. Zánik tejto Zmluvy a/alebo tejto licenčnej/sublicenčnej zmluvy nemá vplyv na trvanie licencií/sublicencií podľa tohto článku zmluvy, pričom licencie/sublicencie podľa tohto článku Zmluvy nekončia zánikom Zmluvy a/alebo Licenčnej/sublicenčnej zmluvy a zostávajú platné a účinné.
   5. Zmluvné strany sa týmto dohodli, že STD udeľuje licenciu na autorské dielo a sublicenciu na diela tretej osoby podľa tohto článku Zmluvy Objednávateľovi bezodplatne. Licenčné poplatky za použitie autorského diela poskytnutého v rámci Služieb, vrátane diela tretej osoby (vrátane odmeny za každé ďalšie použitie Diela a/alebo diela tretej osoby) sú zahrnuté v zmluvnej cene za Služby podľa Zmluvy.
   6. STD v celom rozsahu zodpovedá, ak používaním autorského diela a/alebo diela tretej osoby v súlade s touto Zmluvou Objednávateľom, porušuje Objednávateľ autorské práva tretích osôb. V prípade porušenia autorských práv tretích osôb je STD povinný uspokojiť nároky tretích osôb za Objednávateľa, a to vrátane nákladov spojených s právnou ochranou a obranou Objednávateľa.
   7. Objednávateľ je povinný oznámiť STD uplatnenie nárokov, z akýchkoľvek práv duševného vlastníctva v súvislosti s touto Zmluvou, treťou osobou. STD je povinný do 5 kalendárnych dní poskytnúť Objednávateľovi všetku súčinnosť pri ochrane práv Objednávateľa.
   8. Ak bude Objednávateľovi na základe právoplatného rozhodnutia súdu alebo akéhokoľvek iného príslušného orgánu zabránené autorské a/alebo dielo tretej osoby používať z dôvodu porušenia autorských práv tretích osôb, zaväzuje sa STD obstarať pre Objednávateľa oprávnenie autorské dielo a/alebo dielo tretej osoby ďalej používať, prípadne sa STD zaväzuje vykonať resp. zabezpečiť úpravu autorského diela a/alebo diela tretej osoby tak, aby Objednávateľ mohol autorské dielo a/alebo dielo tretej osoby používať a neporušoval pritom autorské práva tretích osôb, a to bezodkladne.
   9. Všetky dokumentácie, informácie a veci, ktoré boli v rámci plnenia tejto Zmluvy zaplatené Objednávateľom pre použitie STD, zostávajú vo vlastníctve Objednávateľa a pokiaľ to bude možné, budú označená ako vlastníctvo Objednávateľa.
2. **Dôverné informácie a mlčanlivosť**
   1. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Zmluvy.
   2. STD vyžaduje sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 Obchodného zákonníka (takéto informácie spolu ďalej len ako „**dôverné informácie**“), a ktoré prináležia Objednávateľovi.
   3. STD berie na vedomie, že akékoľvek sprístupnenie dôverných informácií bude a/alebo môže mať za následok značné poškodenie Objednávateľa, jeho činností a dobrého mena a môže ohroziť jeho vzťah s verejnosťou.
   4. STD bude zachovávať mlčanlivosť o všetkých dôverných informáciách, ktoré mu boli poskytnuté Objednávateľom a/alebo ku ktorým má STD prístup. STD nepoužije žiadne z dôverných informácií na iné účely, ako je uvedené v tejto Zmluve. STD sa zaväzuje ochraňovať dôverné informácie najmenej s rovnakou starostlivosťou, ako ochraňuje vlastné dôverné informácie rovnakého druhu, vždy však minimálne v rozsahu primeranej odbornej starostlivosti. Predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej Zmluvnej strany tretej osobe. Uvedené povinnosti trvajú aj po skončení účinnosti tejto Zmluvy, pokiaľ nie je v tejto Zmluve uvedené inak.
   5. Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo Zmluvných strán, ktorým sú Zmluvné strany oprávnené poskytnúť dôverné informácie v nevyhnutnom rozsahu pre plnenie tejto Zmluvy. Súčasne je zakázané poskytovať dôverné informácie pracovníkom, ktorí nie sú aktívne zapojení do plnenia predmetu Zmluvy. Poskytnutie dôverných informácií tretej osobe v nevyhnutnom rozsahu je STD vždy povinný bezodkladne písomne oznámiť Objednávateľovi.
   6. Akékoľvek porušenie povinností zachovávať mlčanlivosť obsiahnutých v tejto Zmluve pridruženými osobami, partnermi a/alebo poradcami STD bude považované za porušenie zo strany STD, za čo bude STD zodpovedný.
   7. Predchádzajúce povinnosti zachovávať mlčanlivosť sa nevzťahujú na také informácie, ktoré:
      1. sú alebo sa stanú verejne dostupnými bez akéhokoľvek pričinenia STD; alebo
      2. boli vo vlastníctve STD predtým, ako ich získal na základe tejto Zmluvy; alebo
      3. boli vyvinuté STD alebo v jeho mene nezávisle počas trvania povinnosti zachovávať mlčanlivosť; alebo
      4. boli získané STD od tretej osoby, ktorá preukázala, že má právo šíriť dôverné informácie; alebo
      5. boli sprístupnené niektorou zo Zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi Zmluvnými stranami.
   8. STD nevynesie žiadne dôverné informácie mimo priestorov Objednávateľa, ani neprenesie alebo neskopíruje žiadne dôverné informácie, okrem tých situácií, kedy to Objednávateľ vopred písomne schváli.
   9. Všetky dôverné informácie, ich kópie a výpisy zostávajú alebo sa stávajú počas trvania tejto Zmluvy majetkom Objednávateľa. Všetky poznámky, analýzy, vyhodnotenia, štúdie a interpretácie vyhotovené STD, v jeho mene alebo zástupcami STD, vcelku alebo sčasti na základe dôverných informácií, nie sú alebo sa nestanú majetkom Objednávateľa, ale STD má právo ponechať si takéto poznámky, analýzy, vyhodnotenia, štúdie a interpretácie pri zachovaní mlčanlivosti v súlade s podmienkami tejto Zmluvy.
   10. Objednávateľ vyhlasuje a garantuje, že má právo poskytnúť dôverné informácie podľa ustanovení tejto Zmluvy bez toho, aby tým porušoval svoje zmluvné povinnosti voči akýmkoľvek tretím osobám.
   11. Objednávateľ má právo odmietnuť poskytnutie dôverných informácií, ak takéto poskytnutie nebude nevyhnutne potrebné k naplneniu účelu tejto Zmluvy.
   12. STD berie na vedomie, že Objednávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti dôverných informácií.
   13. Žiaden obsah dôverných informácií nie je možné považovať ako akýkoľvek prísľub, vyhlásenie alebo garanciu poskytnutú Objednávateľom STD.
   14. Poskytnutím dôverných informácií neprechádza na STD vlastnícke alebo iné právo alebo licencia k dôverným informáciám.
   15. STD je povinný poskytnúť Objednávateľovi všetku potrebnú súčinnosť potrebnú na odstránenie následkov neoprávnenej manipulácie s dôvernými informáciami.
   16. V prípade, ak Zmluvné strany na ochranu dôverných informácií týkajúcich sa predmetu tejto Zmluvy pred uzavretím tejto Zmluvy uzatvorili akúkoľvek zmluvu o mlčanlivosti, Zmluvné strany sa týmto dohodli, že dňom účinnosti tejto zmluvy táto Zmluva o mlčanlivosti zaniká.
   17. V prípade ak STD poruší niektorú z povinností upravených v predchádzajúcich bodoch tohto článku, je Objednávateľ oprávnený uplatniť voči STD zmluvnú pokutu vo výške 10.000,- EUR (slovom desaťtisíc eur) za každé jedno porušenie, a to aj opakovane. Objednávateľ je zároveň oprávnený odstúpiť od tejto Zmluvy v prípade porušenia povinností STD vyplývajúcej z tohto článku Zmluvy.
3. **Záväzky a vyhlásenia Objednávateľa**
   1. Objednávateľ po podpise a účinnosti tejto Zmluvy poskytne STD všetky objektívne nevyhnutné informácie a dokumenty, ktoré sú potrebné pre plnenie Zmluvy, a ktoré má Objednávateľ k dispozícii.
   2. Objednávateľ sa zaväzuje, že počas plnenia predmetu Zmluvy bude poskytovať STD v nevyhnutne potrebnom rozsahu spolupôsobenie spočívajúce najmä v odovzdaní informácií o Diele, Vyjadrení a stanovísk, ktorých potreba vznikne v priebehu plnenia tejto Zmluvy tak, aby STD mohol riadne a včas plniť svoje povinnosti vyplývajúce mu z tejto Zmluvy.
   3. Objednávateľ sa zaväzuje vystaviť pri podpise tejto Zmluvy STD písomné splnomocnenie pre Personál STD na zastupovanie Objednávateľa v rozsahu stanovenom v tejto Zmluve, najmä, ale nie len podľa podčlánku 3.2 FIDIC VZP.
   4. Objednávateľ poskytne STD všetky úpravy Zmluvy o dielo, ktoré sa môžu v priebehu realizácie Diela vyskytnúť. STD je povinný sa s týmito úpravami oboznámiť a konať v súlade s nimi.
4. **Záväzky a vyhlásenia STD**
   1. STD má pri poskytnutí Služieb podľa tejto Zmluvy povinnosť postupovať v súlade s touto Zmluvou, Zmluvou o dielo a dodržiavať všetky všeobecne záväzné právne predpisy platné a účinné v Slovenskej republike.
   2. STD sa pri poskytovaní Služby zaväzuje postupovať čestne a nestranne, zachovávať obchodné tajomstvo, zdržať sa všetkých verejných vyhlásení týkajúcich sa poskytovania Služieb a zhotovovania Diela bez predchádzajúceho súhlasu Objednávateľa, nevykonávať žiadnu činnosť alebo prijímať akúkoľvek výhodu, ktorá by bola nezlučiteľná so záväzkami vyplývajúcimi mu z tejto Zmluvy a/alebo by bola v neprospech Objednávateľa.
   3. STD je povinný poskytovať Služby s náležitou starostlivosťou a efektívnosťou.
   4. Ak STD tvorí „skupina dodávateľov“, účastníci tejto Zmluvy na strane STD sa môžu meniť iba s predchádzajúcim písomným súhlasom Objednávateľa, ktorý je STD na tento účel povinný od Objednávateľa v dostatočnom predstihu vyžiadať a za predpokladu, že zostávajúci členovia spĺňajú podmienky účasti ktoré boli stanovené v rámci verejného obstarávania. V opačnom prípade je Objednávateľ oprávnený od Zmluvy odstúpiť a zároveň je Objednávateľ oprávnený uplatniť voči STD zmluvnú pokutu vo výške 5 % Celkovej zmluvnej ceny za porušenie tejto povinnosti. Skupina dodávateľov na strane STD bude zodpovedať za plnenie tejto Zmluvy spoločne a nerozdielne. Skupina dodávateľov na strane STD oznámi Objednávateľovi po uzatvorení tejto Zmluvy vedúceho dodávateľa, ktorý bude oprávnený konať za skupinu dodávateľov pri plnení tejto Zmluvy a Objednávateľ je oprávnený poskytnúť plnenia z tejto Zmluvy výlučne vedúcemu dodávateľovi. Splnením vedúcemu dodávateľovi, dlh Objednávateľa zanikne voči celej skupine dodávateľov. Vylučuje sa aplikácia § 513 Občianskeho zákonníka.
   5. STD je povinný zabezpečiť prítomnosť príslušného Personálu STD, pri zohľadnení ich odbornosti a schopnosti, takým spôsobom a v takých časoch, aby v žiadnom prípade nebol zanedbaný, obmedzovaný alebo iným spôsobom narušený priebeh realizácie Diela. Podmienky nasadenia a výmeny Personálu STD sú bližšie špecifikované v Prílohe č. 1 tejto Zmluvy.
   6. STD ani Objednávateľ nie je oprávnený postúpiť alebo previesť práva a povinnosti vyplývajúce z tejto Zmluvy tretej osobe bez predchádzajúceho písomného súhlasu druhej Zmluvnej strany. Porušením tejto povinnosti vzniká Objednávateľovi voči STD nárok na zaplatenie zmluvnej pokuty vo výške 5 % Celkovej zmluvnej ceny.
   7. STD je povinný bezodkladne písomne oznámiť Objednávateľovi akúkoľvek udalosť, ktorá môže zakladať vznik akéhokoľvek nároku Objednávateľa voči Zhotoviteľovi. Ak STD neupozorní Objednávateľa do 30 dní od dátumu, kedy sa dozvedel alebo sa mohol dozvedieť o vzniku takejto udalosti, vzniká Objednávateľovi nárok na zaplatenie zmluvnej pokuty vo výške 2.000,- Eur za každý deň omeškania STD so splnením si povinnosti podľa tohto bodu, a to až do splnenia tejto povinnosti STD.
   8. STD vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonník práce v znení neskorších predpisov, a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. STD týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. STD sa zaväzuje zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
   9. STD je povinný strpieť výkon kontroly/auditu súvisiaceho s uskutočňovanými stavebnými prácami na Diele podľa Zmluvy o Dielo a/alebo s poskytovanými službami podľa tejto Zmluvy kedykoľvek počas platnosti a účinnosti Zmluvy o NFP, a to oprávnenými osobami (najmä Poskytovateľ NFP, Útvar následnej kontroly, NKÚ SR, Správa finančnej kontroly, Certifikačný orgán, Orgán auditu a jeho spolupracujúce orgány, ako aj nimi poverené osoby a prizvané osoby v súlade s príslušnými právnymi predpismi SR a EÚ, splnomocnení zástupcovia EK a Európskeho dvora audítorov) a poskytnúť im všetku potrebnú súčinnosť a dokumentáciu. Oprávnené osoby na výkon kontroly môžu na Stavenisku vykonávať obrazové a/alebo obrazovo-zvukové záznamy priebehu vykonávania dodávok a prác, techniku a Pracovníkov Zhotoviteľa, vykonať kontrolu Staveniska, kontrolu postupu prác na Stavenisku, oboznamovať sa s údajmi a dokladmi, ktoré súvisia s predmetom plnenia, pripadne vyhotovovať kópie týchto údajov a dokladov a kontrolovať vzorky Materiálov.
   10. Zmluvné strany berú týmto na vedomie a výslovne súhlasia, že všetka dokumentácia vytvorená pri realizácii alebo v súvislosti s realizáciou Diela a/alebo súvisiaca s touto Zmluvou bude poskytnutá poskytovateľovi nenávratného finančného príspevku a príslušným orgánom SR a/alebo EÚ a tieto majú právo na použitie údajov z tejto dokumentácie na účely súvisiace so zmluvou o poskytnutí nenávratného finančného príspevku pri zohľadnení autorských práv, priemyselných práv a ochrany osobných údajov STD.
   11. STD berie na vedomie, že dodanie Diela na základe Zmluvy o dielo sa bude uskutočňovať v súlade s FIDIC VZP v znení OZP.
   12. STD podpisom tejto Zmluvy potvrdzuje, že v deň podpisu tejto Zmluvy je oboznámený s FIDIC VZP v znení OZP a ním zabezpečený Personál STD bude mať dostatočné skúsenosti, znalosti a vedomosti o FIDIC VZP a OZP, ako aj etické a morálne kvality, aby bol schopný zodpovedne a profesionálne riadiť Zmluvu o dielo v mene Objednávateľa.
   13. Pokiaľ STD je oprávnený schvaľovať, určovať alebo konať podľa vlastného uváženia, bude tak konať nestranne medzi Objednávateľom a treťou stranou (najmä Zhotoviteľom, projektantom Diela alebo akejkoľvek časti), nie ako rozhodca, ale ako nezávislý odborník, uplatňujúci úsudok s primeranou odbornosťou, starostlivosťou a úsilím.
   14. STD je povinný vyžiadať si predchádzajúci súhlas Objednávateľa v prípadoch aplikovania kompetencií Stavebného dozoru podľa FIDIC VZP v znení OZP tvoriaceho Zmluvu o dielo. Aby sa zamedzilo pochybnostiam, STD je povinný vypracovať najprv vlastný súhlas, schválenie, odporučenie, rozhodnutie, určenie (akýkoľvek iný dokument podľa Zmluvy) a predložiť takýto vlastný dokument Objednávateľovi na udelenie predchádzajúceho súhlasu. STD nesmie požadovať o udelenie predchádzajúceho súhlasu Objednávateľa k akémukoľvek dokumentu pokiaľ nebol vypracovaný a predložený Objednávateľovi. Objednávateľ nie je v omeškaní s udelením svojho predchádzajúceho súhlasu, pokiaľ mu nie je predložený vlastný dokument STD.
   15. STD je povinný poskytovať Služby aj v prípade, ak počas trvania Lehoty výstavby Diela uvedenej v Zmluve o dielo dôjde
   16. k zmenám v technickom riešení Diela v porovnaní s Dokumentáciou Objednávateľa a Požiadavkami Objednávateľa,
   17. k uplatneniu nárokov Zhotoviteľa na zvýšenie ceny Diela a predĺženie Lehoty výstavby podľa Zmluvy o dielo v súlade s podčl. 20.1 FIDIC VZP v znení OZP,
   18. k zmenám podľa Zmluvy o dielo v súlade s čl. 13 FIDIC VZP v znení OZP.
5. **Písomná komunikácia a doručovanie**
   1. Všetka písomná komunikácia medzi Objednávateľom a STD sa bude uskutočňovať v slovenskom jazyku.
   2. Akákoľvek písomná komunikácia medzi Objednávateľom a STD týkajúca sa tejto Zmluvy musí obsahovať označenie „*Modernizácia električkových tratí – Ružinovská radiála“, prípadne „MET-RR*“ a musí sa uskutočňovať (i) osobne oproti písomnému potvrdeniu, prostredníctvom (ii) pošty, (iii) e-mailu, alebo (iv) kuriéra.
   3. STD je povinný zaslať každú písomnosť odoslanú prostredníctvom pošty, kuriéra alebo doručenú osobne Objednávateľovi aj elektronicky na e-mailovú adresu: [elektrickaruzinov@bratislava.sk](mailto:elektrickaruzinov@bratislava.sk). V prípade zaslania komunikácie e-mailom je STD povinný komunikáciu doručiť do sídla Objednávateľa do troch pracovných dní aj osobne, poštou alebo prostredníctvom kuriéra.
   4. Na účely tejto Zmluvy platí, že ak sa písomný právny úkon bude druhej Zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej Zmluvnej strane aj v prípade, ak bude doporučená zásielka vrátená Zmluvnej strane, ktorá ju odoslala z dôvodov: *adresát je neznámy, zásielka neprevzatá v odbernej lehote, adresát nezastihnuteľný, adresát požiadal o doposlanie, nedostatočná adresa*. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila Zmluvnej strane, ktorá ju odoslala. V prípade ak Zmluvná strana, ktorá je príjemcom akejkoľvek komunikácie odoprie prevziať túto komunikáciu doručovanú druhou Zmluvnou stranou ako odosielateľom osobne, Zmluvná strana - odosielateľ o tom vyhotoví písomnú zápisnicu, ktorú mu potvrdia akékoľvek dve ďalšie osoby. V takom prípade sa má za to, že táto komunikácia bola doručená v momente odopretia prevzatia príjemcom.
   5. Všetky ústne pokyny alebo ústne informácie sa musia potvrdiť v písomnej forme bezodkladne, najneskôr v lehote troch pracovných dní odo dňa ich uskutočnenia.
6. **Zmena Zmluvy a postup pri Zmene Zmluvy**
   1. Zmluvu je možné meniť a dopĺňať len formou písomného dodatku k Zmluve podpísaného obidvoma Zmluvnými stranami.
   2. STD je povinný poskytnúť v rámci tejto Zmluvy aj Služby požadované Objednávateľom na základe pokynu k vykonaniu Predvídanej zmeny Zmluvy a Nepredvídanej zmeny Zmluvy.
   3. Každá Zmluvná strana je povinná oznámiť druhej Zmluvnej strane akékoľvek informácie, ktoré majú dopad na Zmluvnú cenu príslušnej Etapy a dobu poskytovania Služieb v príslušnej Etape, ako aj udalosti, ktoré majú vplyv na Celkovú zmluvnú cenu a Dobu poskytovania Služieb.
   4. Zmluva môže byť zmenená na žiadosť ktorejkoľvek Zmluvnej strany.
   5. V prípade potreby realizovania akejkoľvek Zmeny Zmluvy je STD povinný predložiť návrh dodatku k Zmluve. V prípade žiadosti Objednávateľa o Zmenu alebo v prípade akejkoľvek Zmeny Zmluvy je STD povinný do 10 pracovných dní od doručenej žiadosti Objednávateľa predložiť Objednávateľovi návrh dodatku k Zmluve. Návrh dodatku k Zmluve bude obsahovať (ak Zmluvné strany nedohodnú inak):
      1. predpokladaný počet dní predĺženia pôvodnej Doby poskytovania Služieb (ak Predvídaná alebo Nepredvídateľná zmena má dopad na pôvodnú Dobu poskytovania Služieb)/Doby poskytovania Služieb v príslušnej Etape;
      2. dodatočný rozsah alebo obsah Služieb podľa nasadenia Personálu STD v jednotlivých kategóriách vyvolaný Zmenou/Zmenou Zmluvy;
      3. návrh celkovej predpokladanej ceny za príslušné Služby vyvolanej Zmenou/Zmenou Zmluvy podľa existujúcich denných sadzieb Personálu STD uvedených v Zmluve. STD je oprávnený v tomto prípade požadovať od Objednávateľa za jedného odborníka za jeden kalendárny deň maximálne sumu zodpovedajúcu príslušnej dennej sadzbe takéhoto odborníka. Zníženie príslušnej zmluvnej ceny príslušných Služieb bude riešené odpočtom od Celkovej zmluvnej ceny v nasledujúcom fakturačnom období;
      4. dodatočné Náklady, ktoré nie sú zahrnuté v Celkovej zmluvnej cene a zdôvodnenie, prečo ich STD nemohol pri predložení ponuky predpokladať;
      5. zdôvodnenie návrhu STD a poskytnutie podpornej dokumentácie (ak existuje).
   6. Objednávateľ je oprávnený návrh dodatku k Zmluve akceptovať, neakceptovať s odôvodnením alebo vrátiť s pripomienkami a zdôvodnením na prepracovanie.
   7. V prípade vrátenia dodatku k Zmluve Objednávateľom na dopracovanie je STD povinný zapracovať pripomienky Objednávateľa v čo najkratšom čase, najneskôr do 10 dní odo dňa doručenia pripomienok.
   8. Ak sa Zmluvné strany nedohodnú na základe predchádzajúceho postupu na Zmene (Doby poskytovania Služieb a na cene za Zmenu)/Zmene Zmluvy, je Objednávateľ oprávnený určiť cenu Zmeny a jej dopad na Dobu poskytovania Služieb (dobu poskytovania Služieb v rámci Etapy) sám, pričom sa aplikujú sadzby v Zmluve STD. Ak nie je možné zohľadniť existujúce sadzby v Zmluve, určí Objednávateľ ceny podľa obvyklých cien. Svoje rozhodnutie je Objednávateľ povinný zdôvodniť. Aby sa predišlo pochybnostiam, nasadenie Personálu STD je primárne závislé od realizácie Diela – najmä plánovaného harmonogramu a skutočného progresu realizácie Diela podľa Zmluvy o dielo.
   9. Ak STD nesúhlasí s Objednávateľom určenou cenou Zmeny/Zmeny Zmluvy alebo nasadením Personálu STD, nie je oprávnený prerušiť Služby a je povinný Zmenu/Zmenu Zmluvy realizovať a je oprávnený domáhať sa ním tvrdenej výšky ceny Zmeny/Zmeny Zmluvy na súde. Dokiaľ nebude rozhodnuté súdom alebo dohodnuté stranami v dodatku k Zmluve inak, Objednávateľ uhradí STD cenu Zmeny/Zmeny Zmluvy určenú Objednávateľom podľa rozhodnutia Objednávateľa.
   10. Pre zamedzenie pochybností, konečná cena Služieb poskytovaných na základe pokynu k Zmene alebo na základe Zmeny Zmluvy bude závislá od počtu skutočne odpracovaných dní Personálom STD odsúhlasených Objednávateľom v Súpise prác v príslušnom mesiaci v súlade s fakturačnými a platobnými podmienkami podľa čl. 5 tejto Zmluvy.
   11. Tento postup sa môže opakovať aj viac krát.
   12. Zmluvné strany berú na vedomie, že Objednávateľ má v súlade s podčlánkom 13.2 Zmluvy o dielo možnosť dohodnúť sa so Zhotoviteľom na skoršom dodaní Diela, za predpokladu, že to je objektívne možné. STD súhlasí, že ak sa Objednávateľ a Zhotoviteľ dohodnú na realizácii skrátenej Lehoty výstavby a na Bonuse za skoršie dokončenie Diela prostredníctvom Zmeny na základe podčlánku 13.3 Zmluvy o dielo (ďalej len „Bonus pre Zhotoviteľa“), poskytne Objednávateľovi všetku požadovanú súčinnosť, aby táto skrátená Lehota výstavby bola zrealizovaná. Ak sa Objednávateľ a Zhotoviteľ dohodnú na skoršom dodaní Diela a budú splnené všetky v Zmluve o dielo dohodnuté podmienky pre vznik nároku na Bonus pre Zhotoviteľa a jeho úhradu, v takom prípade vznikne nárok na bonus aj STD (ďalej len „Bonus pre STD“), a to za skoršie dokončenie Etapy 2. Výška Bonusu pre STD za skoršie dokončenie Etapy 2 sa rovná výške odmeny, ktorá by STD inak podľa tejto Zmluvy prináležala za poskytovanie Služieb odo dňa splnenia podmienok pre vznik nároku na Bonus pre Zhotoviteľa do posledného dňa touto Zmluvou dohodnutej dĺžky Etapy 2. STD sa zaväzuje, že rozhodnutie o skoršom dokončení Diela je výlučnou právomocou Objednávateľa, ktorej sa STD podriadi. Na úhradu Bonusu pre STD sa primerane vzťahujú fakturačné a platobné podmienky podľa čl. 5 tejto Zmluvy.
   13. V prípade podstatného porušenia Zmluvy podľa bodu 16.7 tejto Zmluvy zo strany STD je Objednávateľ oprávnený vykonať zmenu Zmluvy spočívajúcu v nahradení osoby STD, a to nahradením pôvodného STD (ďalej len „Pôvodný STD“) novým STD v súlade s § 18 (1) písm. a) v spojitosti s písm. d) ods. 1 ZVO a v súlade s postupom uvedeným v tejto Zmluve. Zmenu v osobe STD je Objednávateľ oprávnený vykonať nahradením Pôvodného STD subjektom, ktorý ako uchádzač vo verejnom obstarávaní na predmet obstarávania s názvom „*Činnosť stavebného dozoru pre projekt - Modernizácia električkových tratí - Ružinovská radiála*“ splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov v tomto verejnom obstarávaní a umiestnil sa na druhom mieste v poradí v rámci tohto verejného obstarávania, prípadne nižšie v poradí maximálne však na treťom mieste, v prípade, že účastník vyššie v poradí neposkytne požadovanú súčinnosť ani do 15 dní od doručenia písomnej výzvy (ďalej len „Nový STD“).
   14. Nahradenie Pôvodného STD podľa predchádzajúceho bodu 11.13 sa vykoná nasledovným postupom:
       1. ak dôjde zo strany STD k podstatnému porušeniu tejto Zmluvy podľa 16.7 tejto Zmluvy, Objednávateľ má právo oznámiť Pôvodnému STD, že uplatňuje právo na nahradenie Pôvodného STD a udeliť pokyn Pôvodnému STD, aby prerušil poskytovanie Služieb do odvolania, a zároveň právo vyzvať Nového STD na akceptáciu ponuky na nahradenie pôvodného STD, ktorá spočíva v poskytnutí Služieb po určitom dátume namiesto Pôvodného STD a v odstránení vád, nesúladov plnení poskytnutých Pôvodným STD do ukončenia Zmluvy s Pôvodným STD.
       2. vyzvaný Nový STD má 30 dní na akceptovanie ponuky Objednávateľa. V rámci týchto 30 dní, Objednávateľ vynaloží všetko úsilie, aby určil časť Služieb, ktoré neboli poskytnuté Pôvodným STD a budú poskytnuté Novým STD, a zároveň určil vadné plnenia, ktoré je potrebné Novým STD napraviť. Aby sa predišlo pochybnostiam, ak Nový STD akceptuje ponuku Objednávateľa na nahradenie subjektu STD, Novému STD od určeného dátumu vznikne záväzok plniť Služby podľa novej Zmluvy za ním ponúknutú Zmluvnú cenu bez akejkoľvek úpravy. S ohľadom na existujúce udalosti a okolnosti, vzhľadom na časový odstup vyhodnotenia predmetu zákazky a predloženia ponuky do VO bude mať Nový STD nárok iba na jednorazový mobilizačný bonus vo výške dvoch jednomesačných paušálnych náhrad za poskytnutie Služby počas Etapy 2, t.j. mobilizačný bonus vo výške 2/30 Zmluvnej ceny za Etapu 2.
       3. Ak Nový STD akceptuje ponuku Objednávateľa na nahradenie Pôvodného STD, Objednávateľ odstúpi od tejto Zmluvy s Pôvodným STD s okamžitou účinnosťou, pričom zároveň k rovnakému dátumu uzatvorí takúto novú Zmluvu s Novým STD na rovnaký predmet zákazky s menším časovým rozsahom a so zohľadnením ponuky Nového STD vo VO a zohľadnením potrieb náprav podľa predchádzajúceho odseku tohto bodu Zmluvy.
       4. Týmto konaním Objednávateľa nie sú dotknuté práva a povinnosti Objednávateľa a Pôvodného STD z tejto Zmluvy a tieto budú vysporiadané bezodkladne.
       5. Objednávateľ má právo na zadržanie všetkých platieb voči Pôvodnému STD až dovtedy, kedy bude mať identifikované všetky škody, náklady, ktoré mu vznikli v dôsledku podstatného porušenia záväzku Pôvodným STD, odstúpením od tejto Zmluvy a nahradením pôvodného STD Novým STD prostredníctvom novej Zmluvy.

Pôvodný STD je povinný bezodkladne, najneskôr do 5 pracovných dní od doručenia oznámenia Objednávateľa o úmysle nahradiť Pôvodného STD Novým STD poskytnúť Objednávateľovi všetku potrebnú súčinnosť, o ktorú ho Objednávateľ požiada, najmä vykonať úkony, ktoré sú nevyhnutné na riadne plnenie Zmluvy do okamihu zmeny v osobe STD, odovzdať Objednávateľovi všetky potrebné informácie a dokumenty v súvislosti s plnením dodaným Pôvodným STD podľa tejto Zmluvy tak, aby nedošlo k vzniku škody alebo inej ujmy Objednávateľovi.

* 1. V prípade omeškania pôvodného STD s plnením povinnosti podľa tohto bodu Zmluvy (neposkytnutie súčinnosti) vzniká Objednávateľovi za každý začatý deň omeškania nárok na zaplatenie zmluvnej pokuty zo strany Pôvodného STD vo výške 2.000 EUR (slovom: dvetisíc eur). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

1. **Záznamy a dokumenty**
   1. STD je povinný zo všetkých záznamov a ostatných písomností týkajúcich sa plnenia tejto Zmluvy a Zmluvy o dielo uchovávať kópiu. STD pred predložením Záverečnej správy STD odovzdá celú dokumentáciu (vrátane dokumentácie vzťahujúcej sa k plneniu predmetu tejto Zmluvy) so zoznamom všetkých odovzdaných dokumentov Objednávateľovi, ktorý jej prevzatie písomne potvrdí.
   2. STD je povinný umožniť Objednávateľovi, Európskej komisii a ostatným oprávneným kontrolným orgánom, aby prostredníctvom kontroly dokumentov alebo kontroly na mieste preverili jeho plnenie podľa tejto Zmluvy, a aby v prípade potreby na základe podporných dokumentov vykonali úplnú kontrolu dokumentov vzťahujúcich sa na financovanie projektu „MET-RR“ a poskytovanie Služby. Za týmto účelom sa STD zaväzuje, že zástupcom Európskej komisie, Európskeho úradu pre boj proti korupcii, Európskeho dvora audítorov, ako aj iným kontrolným orgánom (ďalej len „**kontrolné orgány**“) umožní prístup na miesta, na ktorých sa uskutočňuje plnenie tejto Zmluvy a poskytne všetky dokumenty týkajúce sa technického a finančného riadenia projektu „MET-RR“. Dokumenty musia byť ľahko dostupné, evidované a usporiadané tak, aby sa uľahčila ich kontrola, pričom STD je povinný informovať Objednávateľa o ich presnom umiestnení. STD je pritom povinný poskytnúť maximálnu súčinnosť kontrolným orgánom v rámci vykonávania kontroly dokumentácie.
2. **Správy STD**
   1. STD je povinný počas Doby poskytovania Služby vyhotovovať **Mesačné správy STD**. Formát a požiadavky na obsah Mesačnej správy sú uvedené v Prílohe č. 1, pričom Objednávateľ je tento formát oprávnený jednostranne zmeniť alebo doplniť bez uvedenia dôvodu. Prípadné zmeny formátu Mesačných správ STD Objednávateľ písomne oznámi STD najmenej 10 pracovných dní pred lehotou doručenia príslušnej správy Objednávateľovi.
   2. Najneskôr 10 dní po uplynutí mesiaca je STD povinný predložiť Objednávateľovi na písomné schválenie príslušnú Mesačnú správu STD. Objednávateľ sa zaväzuje schváliť Mesačnú správu STD do 2 pracovných dní od dátumu doručenia do sídla Objednávateľa alebo ju vrátiť STD s požiadavkou na doplnenie.
   3. V lehote najneskôr do 3 mesiacov po ukončení všetkých činností spojených so Zmluvou o dielo a po vydaní Záverečného platobného potvrdenia zhotoví STD a odovzdá Objednávateľovi **Záverečnú správu STD**, ktorej obsah a formát bude totožný s Mesačnými správami STD, pričom bude obsahovať kumulatívne údaje za Dobu poskytovania Služieb. Objednávateľ sa zaväzuje schváliť Záverečnú správu STD do 20 pracovných dní od dátumu doručenia do sídla Objednávateľa alebo ju vrátiť STD s požiadavkou na doplnenie. STD doručí Objednávateľom odsúhlasenú Záverečnú správu SD spolu so záverečnou faktúrou.
   4. Spolu so Záverečnou správou STD je STD povinný do sídla Objednávateľa doručiť aj súhrnný/záverečný Súpis prác schválený predstaviteľom Objednávateľa, bez tohto súhrnného Súpisu prác nie je objednávateľ povinný potvrdiť Záverečnú správu STD.
3. **Technické vybavenie STD**
   1. STD je povinný najneskôr v deň uvedený v písomnej výzve podľa čl. 4 bod 4.2 tejto Zmluvy poskytnúť svojim zamestnancom, pracovníkom a subdodávateľom také technické vybavenie, ktoré im umožní efektívne poskytovanie Služieb počas celej Doby poskytovania Služieb. V prípade opakovaného porušenia tejto povinnosti vzniká Objednávateľovi právo od tejto Zmluvy odstúpiť.
4. **Porušenie záväzku STD**
   1. STD je povinný na základe písomnej žiadosti Objednávateľa bezodkladne, na vlastné náklady, odstrániť všetky porušenia záväzkov z tejto Zmluvy. Pokiaľ nedodržanie tohto záväzku vedie ku škode na strane Objednávateľa, tento bude mať nárok na náhradu škody. Pokiaľ STD neodstráni porušenie záväzkov v primeranej lehote danej Objednávateľom v oznámení o porušení, je Objednávateľ oprávnený vykonať nápravu sám alebo prostredníctvom tretej osoby namiesto STD na náklady STD.
   2. Ak Objednávateľ zistí, že STD potvrdil vykonanie prác a/alebo úkonov Zhotoviteľa na Diele, ktoré neboli skutočne vykonané, Objednávateľ bude mať nárok uplatniť voči STD zmluvnú pokutu, a to vo výške 10.000,- EUR (slovom: desať tisíc eur) za každé takéto porušenie. Porušenie uvedenej povinnosti, t.j. potvrdenie vykonania neexistujúcich prác a/alebo úkonov sa považuje za podstatné porušenie tejto Zmluvy, ktoré oprávňuje Objednávateľa na odstúpenie od Zmluvy. Tým však nie je dotknutý nárok Objednávateľa na náhradu škody, ktorá mu takýmto konaním STD vznikla.
   3. STD podľa § 725 Obchodného zákonníka sa zaväzuje, že Objednávateľa odškodní za akúkoľvek ujmu, ktorú Objednávateľ utrpí následkom konania STD, ktoré bolo v rozpore s odbornou starostlivosťou. STD sa v takom prípade zaväzuje nahradiť Objednávateľovi skutočnú škodu, ako aj všetky náklady, ktoré Objednávateľovi vznikli v dôsledku konania v rozpore s odbornou starostlivosťou, vrátane nákladov na právne služby, trovy konania, náklady na znalecké a odborné posudky, atď.
5. **Ukončenie Zmluvy**
   1. Zmluvu je možné ukončiť nasledovne:
6. písomnou dohodou Zmluvných strán, podpísanou obidvomi Zmluvnými stranami, ku dňu uvedenému v dohode. Ak takýto deň určený nie je, táto Zmluva je ukončená ku dňu podpisu takejto dohody;
7. odstúpením od Zmluvy niektorou zo Zmluvných strán podľa tejto Zmluvy.
   1. Odstúpením od Zmluvy ktoroukoľvek Zmluvnou stranou nie sú dotknuté jej iné práva vyplývajúce z tejto Zmluvy. Zánikom Zmluvy nie sú dotknuté nároky Zmluvných strán vzniknuté pred zánikom Zmluvy, ak táto Zmluva neustanovuje inak.
   2. STD je povinný pri plnení záväzkov tejto Zmluvy dodržiavať ustanovenia ZoRPVS a tieto povinnosti vyžadovať aj od jeho subdodávateľov STD. Objednávateľ je v prípade porušenia tejto povinnosti zo strany STD a tiež v prípade porušenia povinnosti subdodávateľov STD byť zapísaný v registri alebo v prípade výmazu subdodávateľa STD z registra počas trvania Zmluvy, oprávnený:
   3. odstúpiť od Zmluvy, alebo
   4. odstúpiť od Zmluvy v zmysle § 15 ods. 1 ZoRPVS , alebo
   5. požadovať zaplatenie zmluvnej pokuty uvedenej v čl. 20 tejto Zmluvy.
   6. Odstúpenie od Zmluvy sa spravuje všeobecnými ustanoveniami Obchodného zákonníka, ak nie je v Zmluve uvedené inak.
   7. STD je oprávnený odstúpiť od Zmluvy, ak Objednávateľ nezaplatí STD splatnú čiastku ani v lehote 90 kalendárnych dní odo dňa uplynutia lehoty jej splatnosti alebo ak je Objednávateľ v omeškaní s plnením svojej inej právnej povinnosti vyplývajúcej z tejto Zmluvy a neodstráni neplnenie tejto povinnosti ani v dodatočnej primeranej lehote poskytnutej zo strany STD k náprave, ktorá však nemôže byť kratšia ako 30 dní.
   8. Bez rozporu s doposiaľ uvedeným platí, že odstúpenie od Zmluvy je platné a účinné okamihom doručenia písomného odstúpenia od Zmluvy STD Objednávateľom v týchto prípadoch:
8. STD opakovane porušil záväzok zo Zmluvy a v lehote určenej Objednávateľom, nie kratšej ako 15 (slovom pätnásť) kalendárnych dní, neodstráni porušenie záväzku;
9. STD postúpi alebo prevedie tretej osobe práva a povinnosti vyplývajúce mu z tejto Zmluvy bez predchádzajúceho písomného súhlasu Objednávateľa;
10. STD je v likvidácií, STD na seba podal návrh na vyhlásenie konkurzu alebo na povolenie reštrukturalizácie, alebo ak bol na STD vyhlásený konkurz, alebo ak sa nachádza v akejkoľvek obdobnej situácii, ktorá vyplynie z podobného postupu, ktorý ustanovujú všeobecne záväzné právne predpisy platné a účinné v štáte, ktorého právnym poriadkom sa STD spravuje;
11. STD alebo ktorýkoľvek Personál STD, prostredníctvom ktorého poskytuje príslušnú Službu, je právoplatne odsúdený za trestný čin súvisiaci s výkonom jeho povolania a poskytnutím Služieb Objednávateľovi na základe tejto Zmluvy;
12. uskutoční sa akákoľvek organizačná zmena, zmena právnej formy, povahy alebo riadení STD, pokiaľ sa takáto zmena neuvedie v dodatku k tejto zmluve;
13. ak osoba zabezpečujúca príslušnú bankovú záruku podľa čl. 22 tejto Zmluvy na základe Zmluvy nie je schopná plniť svoje záväzky;
14. ak STD nezačne s poskytovaním Služieb podľa tejto Zmluvy v stanovený deň;
15. ak nebude z akéhokoľvek dôvodu uzatvorená Zmluva o dielo a teda nenastane ani dôvod pre poskytnutie Služby podľa tejto Zmluvy. STD v takomto prípade vzniká nárok na úhradu Zmluvnej ceny len v pomernej časti za Služby, ktoré boli poskytnuté v súlade s podmienkami tejto Zmluvy a Objednávateľom písomne odsúhlasené do času účinnosti ukončenia tejto Zmluvy;
16. ak bude predčasne ukončená Zmluva o dielo a Objednávateľ z akéhokoľvek dôvodu stratí záujem na pokračovaní v zhotovovaní Diela. STD v takom prípade nevzniká nárok na úhradu Zmluvnej ceny v celom rozsahu, ale len v jej pomernej časti do dňa účinnosti ukončenia tejto Zmluvy za podmienok uvedených v bode 16.9 tohto článku Zmluvy;
17. ak nedôjde k uzavretiu Zmluvy o NFP, a to bez akýchkoľvek sankcií voči Objednávateľovi alebo bez akýchkoľvek sankcií v prípade, kedy bolo zamietnuté financovanie/spolufinancovanie Celkovej zmluvnej ceny, ceny za dielo podľa Zmluvy o dielo alebo akejkoľvek ich časti z finančných príspevkov, ktoré na tento účel mala poskytnúť Európska únia Objednávateľovi alebo došlo k skončeniu alebo zániku Zmluvy o poskytnutí nenávratného finančného príspevku, a to bez ohľadu na právny titul jej skončenia alebo zániku;
18. ak výsledky kontroly zo strany poskytovateľa NFP alebo iných zodpovedných orgánov neumožňujú financovanie Zmluvy alebo Zmluvy o dielo, alebo ak by poskytovanie finančných prostriedkov z NFP bolo pozastavené alebo ukončené alebo z iných dôvodov, ktoré by ohrozovali možnosť financovania z NFP;
19. ak boli v rámci kontroly postupu pri VO týkajúceho sa tejto Zmluvy identifikované nedostatky, ktoré mali alebo mohli mať vplyv na výsledok VO a zároveň bola voči Objednávateľovi uplatnená finančná oprava;
20. STD alebo niektorý z jeho odborníkov, prostredníctvom ktorého poskytuje službu, požaduje alebo poskytne úplatok za to:
    * 1. že nebude od Zhotoviteľa požadovať plnenie Zmluvy na realizáciu prác v plnom rozsahu, alebo
      2. že potvrdí Zhotoviteľovi výkon fiktívnych prác, alebo
      3. inak svojim úmyselným konaním poškodí záujmy Objednávateľa počas výkonu Služieb požadovaných touto Zmluvou,
21. ak tak ustanovuje táto Zmluva v niektorom svojom ustanovení alebo všeobecne záväzný právny predpis,
22. v iných prípadoch podstatného porušenia tejto Zmluvy,
23. pri minimálne 4 (štyroch) nepodstatných porušeniach tejto Zmluvy alebo nepodstatných porušeniach povinností podľa VZPP, a to napriek predchádzajúcemu písomnému upozorneniu Objednávateľa.
    1. Za podstatné porušenia Zmluvy sa považujú aj, nie však výlučne, nasledujúce porušenia:
    2. STD počas plnenia Zmluvy prestane spĺňať podmienky osobného postavenia alebo finančného a ekonomického postavenia alebo technickej, prípadne odbornej spôsobilosti v zmysle ZVO;
    3. ak Subdodávatelia STD (jeden alebo viacerí) nebudú spĺňať podmienky podľa Článku 24 tejto Zmluvy;
    4. porušenie Zmluvy v zmysle ustanovenia § 345 ods. 2 Obchodného zákonníka;
    5. iné v tejto Zmluve osobitne uvedené podstatné porušenia.
    6. Po nadobudnutí účinnosti odstúpenia od Zmluvy alebo jej zániku realizuje STD bezodkladne nevyhnutné opatrenia na okamžité a riadne ukončenie poskytovania Služieb tak, aby Objednávateľovi nevznikla žiadna škoda. STD odovzdá Objednávateľovi kompletnú agendu, doklady, Dokumentáciu a ostatné písomnosti, ktoré prebral alebo má k dispozícii v súvislosti s plnením Zmluvy, a to bez ohľadu na ich podobu (t.j. elektronickú alebo písomnú) a stav ich rozpracovanosti.
    7. V prípade odstúpenia od Zmluvy zo strany Objednávateľa, nemá STD nárok na náhradu nákladov vynaložených v súvislosti s plnením tejto Zmluvy vzniknutých do okamihu odstúpenia od Zmluvy, okrem tých nákladov, ktoré STD účelne vynaložil pri plnení tejto Zmluvy do okamihu odstúpenia od Zmluvy. STD musí svoj nárok na úhradu týchto nákladov, vrátane ich výšky, preukázať do jedného mesiaca odo dňa zániku tejto Zmluvy, v opačnom prípade tento nárok zaniká. V prípade odstúpenia od Zmluvy zo strany Objednávateľa, nemá STD nárok na náhradu na náhradu ušlého zisku.
    8. Objednávateľ nie je v prípade odstúpenia od Zmluvy povinný uhrádzať STD akékoľvek platby, pričom Objednávateľ je oprávnený od STD požadovať úhradu nákladov a náhrady škody, ktoré mu vznikli v súvislosti s neukončením poskytovania Služieb.
    9. Odstúpenie od Zmluvy sa nedotýka nárokov na náhradu škody vzniknutej porušením tejto Zmluvy, nárokov na zaplatenie zmluvných pokút a úrokov z omeškania, nárokov vyplývajúcich z ustanovení o zodpovednosti za vady poskytnutých služieb, ktoré boli do odstúpenia od Zmluvy STD poskytnuté a nedotýka sa ani zmluvných ustanovení týkajúcich sa riešenia sporov medzi Zmluvnými stranami, ustanovení o náhrade škody a iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení tejto Zmluvy.
24. **Ostatné ustanovenia súvisiace s predčasným ukončením tejto Zmluvy**
    1. STD je povinný vrátiť (formou dobropisu) Objednávateľovi všetky čiastky, ktoré mu boli zaplatené v rozpore s touto Zmluvou v lehote 30 kalendárnych dní od doručenia písomnej žiadosti Objednávateľa o vrátanie týchto čiastok.
    2. Každá čiastka, ktorú Objednávateľ uhradil alebo dal podnet na to, aby bola uhradená nad rámec nároku STD vyplývajúceho zo Zmluvy, STD vráti Objednávateľovi v lehote 30 kalendárnych dní odo dňa, kedy bola STD doručená písomná žiadosť Objednávateľa o vrátanie tejto čiastky.
    3. Ak STD čiastku neuhradí v lehote podľa tohto článku, Objednávateľovi vznikne nárok na zaplatenie úroku z omeškania vo výške 0,05 % z dlžnej sumy za každý, a to aj začatý, deň omeškania.
    4. Objednávateľ je oprávnený zadržať úhradu každej splatnej sumy určenej STD až do kým sú známe všetky škody spôsobené STD Objednávateľovi a uplatnené na STD.
    5. Bez ohľadu na vyššie uvedené, STD je povinný splniť aj ďalšie povinnosti, ak nastane situácia podľa čl. 11 bod 11.13 a 11.14 tejto Zmluvy.
25. **Riešenie sporov**
    1. Objednávateľ a STD vynaložia všetko úsilie, aby urovnali akýkoľvek spor týkajúci sa tejto Zmluvy, ktorý vznikne medzi Objednávateľom a STD.
    2. Na riešenie sporov Zmluvných strán týkajúcich sa tejto Zmluvy a jej aplikácie, ak sa ich nepodarí urovnať iným spôsobom, sú príslušné súdy Slovenskej republiky pričom rozhodovanie akýmkoľvek rozhodcovským súdom je vylúčené.
    3. Zmluvné strany sa dohodli, že v prípade vzniku sporu medzi Zmluvnými stranami počas plnenia tejto Zmluvy nie je STD oprávnený svojvoľne jednostranne prerušiť alebo zastaviť poskytovanie Služieb podľa tejto Zmluvy. V prípade, že tak STD urobí, je povinný znášať všetky škody, ktoré jeho konaním resp. opomenutím konania, na ktoré sa v Zmluve zaviazal Objednávateľovi vzniknú.
26. **Vyššia moc**
    1. Žiadna zo Zmluvných strán sa nepovažuje za stranu, ktorá porušuje svoje zmluvné záväzky, ak plneniu takýchto záväzkov bránia akékoľvek skutočnosti vyššej moci, ktoré vzniknú po podpise tejto Zmluvy oboma Zmluvnými stranami.
    2. Pojem „vyššia moc“ v tejto Zmluve znamená výnimočnú udalosť alebo okolnosť,
    3. ktorá je mimo kontroly Zmluvnej strany,
    4. proti vzniku ktorej sa strana nemohla primerane zabezpečiť pred uzavretím Zmluvy,
    5. ktorej sa po jej vzniku, dotknutá Zmluvná strana nemohla primerane vyhnúť alebo ju prekonať a
    6. ktorú nie je možné podstatne pripísať druhej Zmluvnej strane.
    7. Zmluvná strana postihnutá skutočnosťou vyššej moci bezodkladne prijme všetky primerané opatrenia na odstránenie svojej neschopnosti plniť si Zmluvné záväzky. STD má pritom povinnosť vyvinúť primerané úsilie na minimalizovanie dôsledkov vyššej moci.
    8. STD, ani Objednávateľ nezodpovedá za porušenie Zmluvy, ak a pokiaľ jeho porušenie je spôsobené skutočnosťou vyššej moci.
    9. Ak sa jedna zo Zmluvných strán domnieva, že nastali skutočnosti vyššej moci, ktoré môžu mať vplyv na plnenie jej záväzkov, okamžite to oznámi druhej Zmluvnej strane, pričom uvedie podrobnosti o povahe daných okolností, predpokladanú dĺžku trvania a pravdepodobný dopad týchto okolností s uvedením možných nápravných prostriedkov.
    10. Ak nastanú okolnosti vyššej moci a ak pretrvávajú dlhšie ako 180 kalendárnych dní, nehľadiac na predĺženie času poskytnutia služby, ktoré možno s STD z tohto dôvodu dohodnúť, ktorákoľvek zo Zmluvných strán je oprávnená do 30 dní po uplynutí vyššie uvedenej 180 dňovej lehoty doporučene doručiť do sídla druhej Zmluvnej strany písomnú výpoveď. Výpovedná lehota je v takomto prípade 30 kalendárnych dní a začína plynúť prvým dňom v mesiaci nasledujúcom po doručení písomnej výpovede druhej Zmluvnej strane, ak sa Zmluvné strany nedohodnú inak.
    11. Zmluvné strany budú považovať na účely tejto Zmluvy za okolnosti vyššej moci aj akékoľvek prekážky plnenia predmetu tejto Zmluvy STD vzniknuté po uzatvorení tejto Zmluvy v súvislosti s ochorením COVID-19 alebo jeho prípadnými neskoršími vývojovými modifikáciami vyplývajúce z rozhodnutí, nariadení, opatrení orgánov verejnej moci, vyhlášok ÚVZ SR alebo vyplývajúce z právnych predpisov, alebo vyplývajúce z infikovania ochorením COVID-19 alebo jeho prípadnými neskoršími vývojovými modifikáciami zamestnancov STD alebo jeho subdodávateľov a z toho vyplývajúcimi obmedzeniami ich činnosti v rozsahu predstavujúcom prekážky plnenia predmetu tejto Zmluvy.
27. **Zmluvné pokuty a náhrada škody** 
    1. Objednávateľ je oprávnený uložiť STD zmluvnú pokutu a STD je povinný uhradiť Objednávateľovi zmluvnú pokutu, okrem v Zmluve stanovených prípadoch, aj v nižšie uvedených prípadoch, a to vo výške:
    2. 2.000,- EUR, ak Objednávateľ poruší povinnosť podľa § 15 ods. 1 ZoRPVS;
    3. 2.000,- EUR za každé jednotlivé porušenie, ak STD poruší akúkoľvek inú ako v tomto článku identifikovanú zmluvnú povinnosť vyplývajúcu mu z tejto Zmluvy, jej neoddeliteľných príloh alebo FIDIC VZP v znení OZP, ak v tejto Zmluve, jej neoddeliteľných príloh alebo FIDIC VZP v znení OZP pod nie je pre porušenie konkrétnej zmluvnej povinnosti zo strany STD ustanovená iná výška zmluvnej pokuty.
    4. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na refundáciu uhradených finančných prostriedkov vo výške 130 % výšky daňovej povinnosti, ktorá takto Objednávateľovi vznikla. Túto pohľadávku je Objednávateľ oprávnený započítať s existujúcim alebo budúcim záväzkom voči STD a to aj z iného existujúceho alebo budúceho zmluvného vzťahu.
    5. V prípade, ak sa ktorékoľvek z vyhlásení STD podľa článku 9 bod 9.8 tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom STD nelegálne zamestnávaných osôb, (i) je STD povinný zaplatiť Objednávateľovi zmluvnú pokutu vo výške sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči STD aj opakovane.
    6. V prípade, ak STD nebude udržiavať zmluvu o poistení zodpovednosti za škodu uvedenú v bode 23.1 tejto Zmluvy v platnosti po celý čas trvania tejto Zmluvy a po celý čas trvania záručnej doby, resp. ju nepredloží v stanovenej lehoty v zmysle bodu 23.1 má Objednávateľ právo na zaplatenie zmluvnej pokuty vo výške 2.000,- EUR (slovom dvetisíc eur) za každý deň porušenia uvedenej povinnosti, a to až do jej splnenia podľa ustanovení článku 23 tejto Zmluvy.
    7. Ak je STD v omeškaní so zaplatením zmluvnej pokuty, má Objednávateľ právo požadovať od STD zaplatenie úroku z omeškania podľa § 1 ods. 1 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka.
    8. V prípade, ak porušením zmluvnej povinnosti zo strany STD vznikla Objednávateľovi škoda, Objednávateľ má súčasne s nárokom na zaplatenie zmluvnej pokuty aj nárok na náhradu škody v plnom rozsahu. Zmluvná pokuta sa nezapočítava na náhradu škody.
    9. Zmluvné pokuty dohodnuté touto Zmluvou a úroky z omeškania hradí povinná strana nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne v zmysle § 373 a nasl. Obchodného zákonníka.
    10. Pre vylúčenie akýchkoľvek pochybností Zmluvné strany potvrdzujú, že zaplatením zmluvnej pokuty podľa tejto Zmluvy nedochádza k zániku povinnosti, ktorej splnenie bolo zmluvnou pokutou zabezpečené.
    11. Zmluvné pokuty ustanovené v tejto Zmluve sa budú uhrádzať na základe faktúr vyhotovených a doporučene doručených druhej Zmluvnej strane oprávnenou Zmluvnou stranou v súlade s podmienkami doručovania faktúr podľa tejto Zmluvy. Lehota splatnosti týchto faktúr je 30 kalendárnych dní odo dňa ich elektronického doručenia za podmienok uvedených v bode 5.15 tejto Zmluvy. Oprávnenou Zmluvnou stranou sa na účely tohto bodu rozumie Zmluvná strana, ktorá má podľa Zmluvy nárok na zaplatenie zmluvnej pokuty.
    12. Zmluvné strany sa dohodli, že Objednávateľ je oprávnený jednostranne započítať zmluvnú pokutu, náhradu škody, či akúkoľvek iné peňažné plnenie, t.j. akékoľvek peňažné nároky, ktoré vznikli Objednávateľovi voči STD na základe tejto Zmluvy, voči ktorejkoľvek splatnej alebo nesplatnej peňažnej pohľadávke STD voči Objednávateľovi. STD nie je oprávnený jednostranne započítať akúkoľvek svoju pohľadávku voči akejkoľvek pohľadávke Objednávateľa. V prípade jednostranného započítania podľa prvej vety tohto bodu zaniknú pohľadávky okamihom, kedy Objednávateľov prejav vôle smerujúci k započítaniu bude doručený STD.
    13. STD sa zaväzuje poskytovať Služby riadne a včas, v súlade s podmienkami ustanovenými v tejto Zmluve, v jej prílohách a v súlade s platnou legislatívou a príslušnými technickými normami.
    14. STD je povinný postupovať pri poskytovaní Služieb s odbornou starostlivosťou. Činnosť, na ktorú sa zaviazal, je povinný uskutočňovať podľa pokynov Objednávateľa (ktoré musia byť v súlade s platnými všeobecne záväznými právnymi predpismi, normami STN EN) a v súlade s jeho záujmami, ktoré STD pozná alebo musí poznať. V prípade, ak pokyny Objednávateľa budú v rozpore s platnými všeobecne záväznými predpismi alebo normami STN EN je STD povinný o tom Objednávateľa písomne informovať.
    15. STD zodpovedá za škodu na veciach prevzatých od Objednávateľa na výkon Služby. STD zodpovedá za škodu, ktorá vznikne Objednávateľovi v súvislosti s výkonom Služby, ak Služba nebola vykonávaná s odbornou starostlivosťou, riadne alebo včas.
    16. Zmluvná strana, ktorá poruší povinnosť vyplývajúcu z tejto Zmluvy je povinná nahradiť škodu tým spôsobenú druhej zmluvnej strane, okrem prípadov, ak by preukázala, že porušenie povinnosti bolo spôsobené okolnosťami vylučujúcimi zodpovednosť v zmysle Obchodného zákonníka. Za škodu sa považuje tiež ujma, ktorá vznikla poškodenej zmluvnej strany s tým, že musela vynaložiť náklady v dôsledku porušenia zmluvných povinností druhej zmluvnej strany.
    17. Každá zo Zmluvných strán zodpovedá druhej Zmluvnej strane za všetky škody, ktoré vzniknú druhej Zmluvnej strane v dôsledku porušenia jej povinností vyplývajúcich z tejto Zmluvy a/alebo zo všeobecne záväzných právnych predpisov.
    18. STD zodpovedá Objednávateľovi za preukázateľnú škodu, ktorá vznikne Objednávateľovi, a to najmä:
    19. poskytovaním Služieb, resp. v súvislosti s poskytovaním Služieb;
    20. vo forme

- sankcie uloženej Objednávateľovi zo strany orgánov verejnej správy, resp. iných subjektov; alebo

- vo forme povinnosti splnenia záväzku Dodávateľa zo strany Objednávateľa namiesto STD,

a to najmä v dôsledku porušenia tejto Zmluvy alebo všeobecne záväzných právnych predpisov Slovenskej republiky zo strany STD.

**20.17** Ak nastane situácia, že za jedno porušenie zmluvnej povinnosti môže byť podľa tejto Zmluvy uplatnená viac ako jedna zmluvná pokuta, pričom ich aplikácia nastáva súbežne, zmluvné strany sa dohodli, že povinnosť uhradiť nižšiu zmluvnú pokutu zaniká zaplatením vyššej zmluvnej pokuty. Výška nižšej zmluvnej pokuty, ktorej aplikácia zanikla podľa predchádzajúcej vety sa v takomto prípade neuplatňuje a nevzniká žiadna povinnosť na jej úhradu.

1. **Omeškanie STD**
   1. Ak STD neposkytne Službu alebo jej časť v čase ustanovenom v tejto Zmluve alebo ak nekoná v lehotách stanovených v Zmluve o dielo, nevydá pokyn, nevykoná schválenia, potvrdenia, súhlasy alebo rozhodnutia v súlade s príslušnými ustanoveniami Zmluvy o dielo, najmä, nie však výlučne, v súvislosti s povinnosťami STD pri uplatnení článkov 13 a 20 FIDIC VZP, pričom Objednávateľ splnil svoju povinnosť, ak bola zmluvne dohodnutá, poskytnúť písomný súhlas, alebo inú formu súčinnosti STD v lehotách stanovených Zmluvou o dielo alebo touto Zmluvou pri plnení povinností STD vyplývajúcich zo Zmluvy o dielo alebo vyplývajúcich z tejto Zmluvy, Objednávateľ má bez ujmy na jeho iných právach vyplývajúcich mu z tejto Zmluvy nárok na zaplatenie zmluvnej pokuty za nečinnosť STD vo výške 2.000,- Eur (slovom: dvetisíc eur) za každý, aj začatý, deň, ktorý uplynie odo dňa uplynutia stanoveného času na poskytnutie Služby alebo jej časti ustanovenom v tejto Zmluve alebo v Zmluve o dielo do dňa skutočného poskytnutia Služby alebo jej časti podľa Zmluvy. Na vydanie pokynu, schválenia, potvrdenia, súhlasu alebo rozhodnutia sa stanovuje STD maximálna lehota stanovená Zmluvou o dielo.
   2. Pokiaľ konanie STD je v zmysle ustanovení tejto Zmluvy alebo Zmluvy o dielo viazané pokynom, vyjadrením, rozhodnutím, súhlasom alebo inou formou súčinnosti Objednávateľa, STD je povinný bezodkladne, najneskôr však do 5 kalendárnych dní, písomne upozorniť Objednávateľa na jeho povinnosť toto vyjadrenie, rozhodnutie, pokyn, súhlas udeliť alebo inú formu súčinnosti poskytnúť a Objednávateľ je povinný bezodkladne STD udeliť takýto pokyn, vyjadrenie, rozhodnutie, súhlas alebo inú formu súčinnosti tak, aby STD mohol s odbornou starostlivosťou splniť svoju povinnosť vyplývajúcu zo Zmluvy o dielo v ňou stanovenej lehote, alebo povinnosť vyplývajúcu z tejto Zmluvy v stanovenej lehote. STD je povinný bezodkladne písomne informovať Objednávateľa o všetkých dôležitých okolnostiach a vzniknutých problémoch najneskôr do 15 dní odo dňa, kedy sa SD dozvedel alebo sa mohol dozvedieť o vzniku okolností alebo problémov, ktoré môžu mať negatívny dopad na Lehotu výstavby, na zvýšenie Zmluvnej ceny alebo mať inak vplyv na priebeh Zmluvy (na realizáciu prác). V prípade porušenia povinnosti podľa predchádzajúcej vety má Objednávateľ bez ujmy na jeho iných právach vyplývajúcich mu z tejto Zmluvy nárok na zaplatenie zmluvnej pokuty za nečinnosť STD vo výške 2.000,- Eur (slovom: dvetisíc eur) za každé jedno takéto porušenie Zmluvy, a to aj opakovane
   3. STD je povinný bezodkladne písomne oznámiť Objednávateľovi akúkoľvek udalosť, ktorá môže zakladať vznik nároku Objednávateľa podľa článku 2.5 FIDIC VZP. Ak STD neupozorní Objednávateľa do 15 dní od dátumu, kedy sa dozvedel alebo sa mohol dozvedieť o vzniku takejto udalosti, Objednávateľ má nárok na zaplatenie zmluvnej pokuty za nečinnosť STD vo výške 2.000,- Eur (slovom: dvetisíc eur) za každé jedno takéto porušenie Zmluvy, a to aj opakovane. Porušenie povinnosti podľa prvej vety tohto odseku sa považuje za podstatné porušenie Zmluvy, ktoré oprávňuje Objednávateľa na odstúpenie od Zmluvy.
2. **Banková záruka**
   1. STD je povinný poskytnúť Objednávateľovi vo forme bankovej záruky zábezpeku za zabezpečenie svojich záväzkov vyplývajúcich mu z obsahu tejto Zmluvy za podmienok ustanovených v nasledujúcich bodoch tohto článku.
   2. STD sa zaväzuje v lehote 14 kalendárnych dní odo dňa podpísania tejto Zmluvy doručiť Objednávateľovi originál záručnej listiny, ktorou preukáže poskytnutie bankovej záruky uvedenej v predchádzajúcom bode na zabezpečenie svojich záväzkov podľa Zmluvy na čiastku rovnajúcu sa 5% Celkovej zmluvnej ceny (ďalej len „**Banková záruka**“).
   3. STD sa zaväzuje, že banková záruka bude platná aspoň 30 dní po Dobe poskytovania Služieb.
   4. Poskytnutie Bankovej záruky sa riadi ustanoveniami § 313 a nasl. Obchodného zákonníka. Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike. V Bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku na splnenie zmluvných záväzkov v prípade, ak STD porušuje svoje záväzky zo Zmluvy, ktoré Objednávateľ špecifikuje v žiadosti.
   5. Banková záruka musí byť platná počas Doby poskytovania Služieb. Ak sa Doba poskytovania Služby podľa tejto Zmluvy predĺži alebo sa zvýši cena poskytovania Služieb, STD je povinný zabezpečiť predĺženie platnosti a účinnosti bankovej záruky a prípadné jej navýšenie na 5% z aktuálnej zmluvnej ceny v zmysle Dodatku a doručiť Objednávateľovi novú bankovú záruku alebo dodatok k pôvodnej bankovej záruke najneskôr do 28 kalendárnych dní po uzatvorení dodatku k tejto Zmluve, ktorým bola predĺžená Doba poskytovania Služieb prípadne navýšená Celková zmluvná cena, alebo 10 kalendárnych dní pred skončením platnosti bankovej záruky, čo nastane skôr. Nepredloženie predĺženej bankovej záruky Objednávateľovi je porušením záväzku STD podľa tejto Zmluvy a oprávňuje Objednávateľa uplatniť si plnenie z bankovej záruky v plnej výške.
   6. V prípade čerpania z bankovej záruky Objednávateľom bude STD povinný bez zbytočného odkladu obnoviť sumu bankovej záruky do plnej výšky v zmysle bodu 22.2 tohto článku Zmluvy, najneskôr však do 10 dní odo dňa doručenia výzvy Objednávateľa na jej obnovenie, a to pod hrozbou zmluvnej pokuty v sume 1.000,- € (slovom tisíc eur) za každý deň omeškania so splnením tejto povinnosti, maximálne však do výšky 10% zo sumy bankovej záruky podľa bodu 22.2 tohto článku Zmluvy. Povinnosť STD podľa predchádzajúcej vety tohto bodu Zmluvy sa bude považovať za splnenú dňom predloženia/doručenia novej (aktualizovanej) bankovej záruky.
   7. Ak si STD nesplní povinnosti vyplývajúce mu z ustanovení tohto článku, Objednávateľ bude oprávnený odstúpiť od Zmluvy.
   8. Objednávateľ vráti bankovú záruku STD alebo banke, ktorá ju poskytla, najneskôr 15 dní po skončení Doby poskytovania Služieb.
3. **Poistenie STD**
   1. STD sa zaväzuje v lehote 14 kalendárnych dní odo dňa podpísania tejto Zmluvy doručiť Objednávateľovi originál alebo overenú kópiu potvrdenia o poistení zodpovednosti za škodu spôsobenú pri výkone povolania alebo potvrdenia o poistení zodpovednosti za škodu podnikateľa minimálne vo výške Celkovej zmluvnej ceny s DPH za každú jednotlivú poistnú udalosť' na poistné obdobie minimálne po dobu poskytovania Služieb podľa Zmluvy. STD je povinný toto poistenie udržiavať v stanovenej výške počas Doby poskytovania Služieb. Porušenie tejto povinnosti sa považuje za podstatné porušenie tejto Zmluvy, ktoré oprávňuje Objednávateľa na odstúpenie od tejto Zmluvy.
   2. Pokiaľ by v dôsledku poistného plnenia alebo inej udalosti malo dôjsť' k zániku poistného, k obmedzeniu rozsahu poistených rizík, k zníženiu stanovenej minimálnej výšky poistného v poistení, alebo k iným zmenám, ktoré by znamenali zhoršenie poistných podmienok oproti pôvodnému stavu, je STD povinný urobiť' príslušné opatrenia tak, aby poistenie bolo udržiavané počas Doby poskytovania služieb bezo zmien tak, ako je uvedené vyššie. Pre všetky poistenia sa STD zaväzuje Objednávateľovi oznámiť' všetky zmeny v charaktere a rozsahu poistenia bez zbytočného odkladu.
   3. STD zabezpečí, aby v poistnej zmluve po celu dobu trvania poistenia bola uvedená ako osoba oprávnená na prijatie poistného plnenia Objednávateľ' a nie STD. Inú osobu, ako oprávneného príjemcu poistného plnenia, je STD oprávnený označiť' iba po predchádzajúcom písomnom súhlase Objednávateľa. STD rovnako zaistí, aby v poistnej Zmluve bolo stanovené, že poistné plnenie bude Objednávateľovi vyplatené ako osobe oprávnenej na prijatie poistného plnenia v plnom rozsahu bez toho, aby bol vyžadovaný akýkoľvek súhlas STD alebo iných osôb.
4. **Subdodávateľská doložka**
   1. STD predkladá v Prílohe č. 4 tejto Zmluvy zoznam všetkých známych subdodávateľov (obsahujúci ich identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia predmetu tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
   2. STD je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa požiadavky uvedené v ust. § 41 ods.1 písm. b) ZVO, ako aj povinnosť podľa § 11 ods. 1 ZVO v prípade subdodávateľa, ktorý má povinnosť zapisovať sa do registra partnerov verejného sektora. Najneskôr 7 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je STD povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklady preukazujúce, že nový subdodávateľ spĺňa podmienky účasti osobného postavenia v rozsahu požadovanom ust. § 41 ods. 1 písm. b) ZVO. Až do splnenia predmetu tejto Zmluvy je STD povinný oznámiť Objednávateľovi akúkoľvek zmenu údajov o novom subdodávateľovi.
   3. Povinnosti uvedené v bodoch 1 a 2 tohto článku nie je STD povinný plniť v prípade subdodávateľov, ktorí mu dodávajú tovary.
   4. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa, nepredloženie dokladov preukazujúcich splnenie podmienok účasti podľa ust. § 41 ods.1 písm. b) ZVO alebo využitie subdodávateľa, ktorý nespĺňa podmienky podľa ust. § 41 ods.1 písm. b) ZVO alebo povinnosť podľa § 11 ods. 1 ZVO v prípade subdodávateľa, ktorý má povinnosť zapisovať sa do registra partnerov verejného sektora) má Objednávateľ právo požadovať od dodávateľa uhradenie zmluvnej pokuty vo výške 0,5 % z Celkovej zmluvnej ceny bez DPH, a to za každé porušenie ktorejkoľvek z vyššie uvedených povinností a to aj opakovane. Zároveň má Objednávateľ v prípade porušenia týchto povinností právo odstúpiť od Zmluvy.
5. **Register partnerov verejného sektora**
   1. V prípade, ak má byť podľa platných právnych predpisov (najmä podľa ZoRPVS) STD a/alebo akýkoľvek z jeho subdodávateľov STD podľa tejto Zmluvy partnerom verejného sektora, STD sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto Zmluvy zapísaní v registri partnerov verejného sektora. Za dodržiavanie tohto bodu Zmluvy subdodávateľ STD zodpovedá v plnom rozsahu STD. Porušenie povinnosti STD podľa tohto bodu sa považuje za podstatné porušenie tejto Zmluvy. V prípade porušenia povinností podľa tohto bodu zo strany STD a/alebo akéhokoľvek jeho subdodávateľa má Objednávateľ právo od tejto Zmluvy odstúpiť.
   2. Objednávateľ má tiež právo odstúpiť od tejto Zmluvy uzatvorenej s STD, ak tento je partnerom verejného sektora, a ak počas trvania Zmluvy nastanú nasledovné skutočnosti:
   3. nadobudne právoplatnosť rozhodnutie o výmaze STD ako partnera verejného sektora z registra podľa § 12 ZoRPVS,
   4. nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,
   5. dôjde k výmazu STD ako partnera verejného sektora na návrh oprávnenej osoby,
   6. je STD ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety ZoRPVS.
   7. STD je kedykoľvek na žiadosť Objednávateľa povinný do 3 pracovných dní predložiť všetky Zmluvy so subdodávateľmi STD, a to v každom okamihu realizácie predmetu plnenia tejto Zmluvy.
   8. Objednávateľ má právo prestať plniť svoje zmluvné povinnosti podľa tejto Zmluvy bez toho, aby sa dostal do omeškania, ak počas trvania Zmluvy nastanú nasledovné skutočnosti:
6. nie je splnená povinnosť podľa § 11 ods. 2 ZoRPVS,
7. STD ako partner verejného sektora je v omeškaní so splnením povinnosti podľa § 10 ods. 2 tretej vety ZoRPVS,
8. v iných v ZoRPVS stanovených prípadoch.
9. **Ochrana osobných údajov**
   1. Zmluvné strany spracovávajú osobné údaje štatutárneho orgánu druhej Zmluvnej strany, ako aj osobné údaje osôb oprávnených konať za Subdodávateľov uvedených v Prílohe č. 4 tejto Zmluvy (ďalej len „Osobné údaje“), osobné údaje Personálu STD uvedeného v Prílohe č. 2 v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie GDPR“) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon č. 18/2018 Z. z.“).
   2. Zmluvné strany sa zaväzujú, že v súlade s Nariadením GDPR a príslušnými ustanoveniami zákona č. 18/2018 Z. z. zaviažu svojich zamestnancov a iných pracovníkov a Subdodávateľov, resp. ich zamestnancov, ako Oprávnené osoby, ktoré sa v rámci plnenia tejto Zmluvy u Zmluvných strán oboznámia s Osobnými údajmi navzájom poskytnutými medzi Zmluvnými stranami na účel plnenia tejto Zmluvy a Zmluvy o dielo a súvisiacej komunikácie a súvisiacich zákaziek, povinnosťou spracúvať Osobné údaje v rozsahu poučenia a povinnosťou mlčanlivosti a ochrany Osobných údajov podľa Nariadenia GDPR a zákona č. 18/2018 Z. z., a to aj po skončení trvania tejto Zmluvy a rovnako aj po skončení ich pracovného alebo iného zmluvného vzťahu so Zmluvnými stranami, resp. Subdodávateľmi. Splnenie povinnosti v zmysle predchádzajúcej vety sú Zmluvné strany povinné na písomnú výzvu druhej Zmluvnej strany kedykoľvek hodnoverne preukázať.
   3. Zmluvné strany nesmú spracúvať Osobné údaje prostredníctvom sprostredkovateľa, t. j. prostredníctvom subjektu, ktorý by Osobné údaje spracúval v mene a na základe pokynov Zmluvných strán.

**26.4.** V prípade, ak pre riadne plnenie tejto Zmluvy je nevyhnutné, aby STD spracúval v mene Objednávateľa Osobné údaje, ktoré Objednávateľ spracúva ako prevádzkovateľ, a teda bude vystupovať v postavení sprostredkovateľa v zmysle čl. 4 ods. 8 Nariadenia, zaväzuje sa STD tieto spracúvať výlučne za podmienok stanovených legislatívou platnou a účinnou na území Slovenskej republiky upravujúcou oblasť ochrany osobných údajov (ďalej len „Legislatíva“) a na základe osobitného právneho titulu, ktorým bude zmluva o poverení sprostredkovateľa spracúvaním osobných údajov, uzatvorená medzi STD a Objednávateľom na základe ustanovenia článku 28 ods. 3 Nariadenia GDPR (ďalej len „zmluva o spracúvaní osobných údajov“), a to súčasne s uzatvorením tejto Zmluvy, najneskôr však pred prvým spracúvaním Osobných údajov v zmysle tejto Zmluvy.

* 1. V zmluve o spracúvaní osobných údajov podľa predchádzajúcej vety Zmluvné strany vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako i ustanovia ďalšie práva a povinnosti v súlade s Nariadením. Zmluva o spracúvaní osobných údajov sa po uzatvorení oboma Zmluvnými stranami stane neoddeliteľnou súčasťou tejto Zmluvy ako osobitná príloha.
  2. Ak v dôsledku neuzatvorenia zmluvy o spracúvaní osobných údajov podľa predchádzajúceho bodu tohto článku Zmluvy nebude STD môcť poskytovať Služby podľa tejto Zmluvy, nebude mať STD ani právo na úradu ceny za akékoľvek Služby podľa tejto Zmluvy.
  3. V prípade zániku tejto Zmluvy sú Zmluvné strany povinné Osobné údaje odstrániť zo svojich informačných systémov do 10 pracovných dní odo dňa zániku tejto Zmluvy, a to vrátane všetkých kópií a záloh týchto Osobných údajov, pokiaľ to nebude v rozpore s povinnosťami Zmluvných strán stanovenými platnou právnou úpravou.

1. **Záverečné ustanovenia**
   1. Táto Zmluva nadobúda platnosť dňom jej podpisu oprávnenými zástupcami Zmluvných strán. Zmluvné strany berú na vedomie, že táto Zmluva je povinne zverejňovanou zmluvou v zmysle § 5 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a pre nadobudnutie jej účinnosti je podľa § 47a ods. 1 OZ potrebné jej zverejnenie v Centrálnom registri zmlúv. Zmluvné strany sa zároveň v súlade s § 47a ods. 2 OZ dohodli, že táto Zmluva nadobudne účinnosť neskôr, a to splnením odkladacej podmienky, ktorou je písomná výzva podľa čl. 4 bod 4.2 tejto Zmluvy.
   2. Zmluvné strany v súvislosti s dohodnutou odkladacou podmienkou účinnosti tejto Zmluvy berú na vedomie, že akýkoľvek vznik, zmena alebo zánik práv a povinností vyplývajúcich z tejto Zmluvy nastane až okamihom splnenia odkladacej podmienky identifikovanej v predchádzajúcom bode tohto článku. V prípade, ak Objednávateľ nedoručí písomnú výzvu podľa čl. 4 bod 4.2 tejto Zmluvy do 9 mesiacov od podpísania tejto Zmluvy, platí, že táto Zmluva, napriek tomu, že bola zverejnená, nenadobudne účinnosť a pre Zmluvné strany z nej nevyplývajú žiadne práva a povinnosti vrátane náhrady, resp. kompenzácie nákladov a/alebo náhrady škody a ušlého zisku STD zo strany Objednávateľa.
   3. Práva a právne vzťahy Zmluvných strán v tejto Zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä Obchodným zákonníkom, Občianskym zákonníkom, ZVO, Autorským zákonom.
   4. Neplatnosť, neúčinnosť alebo neaplikovateľnosť niektorého ustanovenia tejto Zmluvy nespôsobuje neplatnosť, neúčinnosť alebo neaplikovateľnosť tejto Zmluvy ako celku. V prípade neplatnosti, neúčinnosti alebo neaplikovateľnosti niektorého ustanovenia tejto Zmluvy sú Zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Zmluvy nahradili novým ustanovením v súlade s účelom tejto Zmluvy. V prípade, ak bude právny predpis citovaný v tejto Zmluve zrušený a nahradený iným právnym predpisom, odkazy tejto Zmluvy na pôvodný právny predpis sa budú považovať za odkazy na právny predpis, ktorý ho nahradil.
   5. Táto Zmluva ku dňu jej podpísania predstavuje úplnú dohodu Zmluvných strán týkajúcu sa predmetu Zmluvy a nahrádza akúkoľvek predchádzajúcu korešpondenciu a rokovania Zmluvných strán, či už ústne alebo písomné, ktoré sa konali pred podpísaním tejto Zmluvy; Zmluvné strany vyhlasujú, že žiadne ústne ani písomné vedľajšie dojednania ku dňu podpisu Zmluvy neexistujú.
   6. Ak sa v ustanoveniach tejto Zmluvy vrátane jej príloh používa pojem Zmluva a ak to neodporuje obsahu a účelu príslušného ustanovenia, myslí sa tým Zmluva vrátane všetkých jej príloh.
   7. Táto Zmluva je vyhotovená v slovenskom jazyku v piatich (5) rovnopisoch s platnosťou originálu, pričom tri (3) rovnopisy obdrží Objednávateľ a dva (2) rovnopisy STD.
   8. Zmluvné strany prehlasujú, že sa s obsahom Zmluvy oboznámili a porozumeli mu, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.
   9. Neoddeliteľnou súčasťou Zmluvy sú nasledujúce Prílohy:

Príloha č. 1: Opis predmetu zákazky;

Príloha č. 2: Zoznam Personálu STD; (doplní sa pred podpisom)

Príloha č. 3: Príloha č. 3 Kritéria, Zmluvná cena a nasadenie odborníkov;

Príloha č. 4: Zoznam subdodávateľov STD. (doplní sa pred podpisom)

V Bratislave dňa: V Bratislave dňa:

**Objednávateľ: STD:**

**Hlavné mesto SR Bratislava**

........................................................ ...........................................................

Ing. arch. Matúš Vallo

primátor